ராஜாஜி ஹாலுக்கு போன போது  தமிழர்கள் மேல் கோபம் வந்தது’ - ரஜினி பேச்சு

மறைந்த திமுக தலைவர் கலைஞருக்கு நடிகர் சங்கம் சார்பில் நினைவேந்தல் கூட்டம் நடைபெற்றது.  சென்னை  காமராஜர் அரங்கில் இன்று மாலை நடைபெற்ற இவ்விழாவில் ரஜினிகாந்த், விஷால், கார்த்தி உள்ளிட்ட நடிகர்களும், நடிகைகளும் பங்கேற்று  மேடையில் வைக்கப்பட்டிருந்த கலைஞர் உருவப்படத்துக்கு மலர் தூவி மரியாதை செலுத்தினர். இந்த நினைவேந்தல் கூட்டத்தில் திமுக செயல்தலைவர் ஸ்டாலினும் கலந்து கொண்டார்.

இக்கூட்டத்தில் நடிகர் ரஜினிகாந்த் பேசியபோது,  ‘’கலைஞர் மாமனிதர்.  அவர் எனக்கு நண்பராக இருந்தார். அரசியல் செய்ய வேண்டும் என்று யாராவது வந்தால் முதலில் என்னிடம் நட்புகொள். இல்லையென்றால் என்னை எதிர்கொள்.   அப்போதுதான் தமிழ்நாட்டில் அரசியல் செய்ய முடியும் என்று அரசியல் சதுரங்கத்தில் புகுந்து விளையாடியவர் கலைஞர்.  கலைஞரால் அரசியலுக்கு வந்தவர்கள் பல ஆயிரம் பேர்.  அவரால் தலைவர்கள் ஆனவர்கள் பல நூறு பேர்.   யாரும் தப்பாக நினைத்துக்கொள்ள கூடாது....அதிமுக ஆண்டு விழாவிற்கு புரட்சித்தலைவர் போட்டோ வைக்கிறார்கள்.   அதற்கு பக்கத்திலேயே கலைஞரின் போட்டோவையும் வைக்க வேண்டும்.

அண்ணா திராவிட முன்னேற்றக்கழகம் உருவானதே கலைஞரால்தான். எத்தனையோ சூழ்ச்சிகள், துரோகங்களை  கடந்து கட்சியை வழிநடத்தியவர் கலைஞர்.    அவர் மறைந்தார் என்றதும் என்னால் தாங்க முடியவில்லை.  அவருடைய பேச்சுகள்,  அவருடன் நான் இருந்த காலங்கள் எல்லாம் நினை வில் வந்து வந்து போகின்றன.  மனசுக்கு தாங்க முடியவில்லை.

ராஜாஜி ஹாலில் காலையில் நான் கலைஞருக்கு அஞ்சலி செலுத்திவிட்டு திரும்பி பார்க்கிறேன்.  சில ஆயிரம் பேர்தான் இருந்தனர். தமிழ் மக்களூக்காக எவ்வளவு உழைத்தவர்.  அவரால் பயன்பெற்ற உடன்பிறப்புக்கள் எத்துனை பேர். அவர்கள் எல்லாம் எங்கே.  இவ்வளவு குறைவாக கூட்டம் இருக்கிறதே என்று எனக்கு தமிழ்மக்கள் மேல கோபம் வந்தது.

வீட்டிற்கு சென்று கலைஞரின் பேச்சுக்களை எல்லாம் யூடியூப்பில் போட்டு பார்த்துவிட்டு படுத்து விட்டேன். பின்னர் ஒரு மணி அளவில் எழுந்து டிவியை போட்டுப்பார்த்தேன். அலை அலையாக கூட்டம் வந்தது. கலைஞருக்கு தகுந்த மரியாதை செய்த தமிழர்கள் தமிழர்கள்தான் என்று மகிழ்ந்தேன். என் கண்ணில் தண்ணீர் வந்துவிட்டது’’என்று நெகிழ்ந்தார்.


அவமானங்களைத் தாங்கிய டத்தோஸ்ரீ அன்வார் இப்ராஹிம் 10 ஆவது பிரதமராக முத்திரைப் பதித்தார்

கோலாலம்பூர்,நவ. 25-

அரசியலில் ஈடுபட்ட 40 ஆண்டுகளில் பல்வேறு போராட்டம், சிறை வாசம், ஏமாற்றம், அவமானங்களைத் தாங்கிய 25 ஆண்டுகளுக்குப்  பிறகு டத்தோஸ்ரீ அன்வார் இப்ராஹிம் நேற்று நாட்டின் 10 ஆவது பிரதமராகப் பதவிப் பிரமானம் எடுத்துக்கொண்டார். மலேசிய அரசியல் வரலாற்றில் இவரின் நியமனம் புதிய முத்திரையைப் பதித்துள்ளது.

கடந்த 14 ஆவது பொதுத்தேர்தலில் இவரின் தலைமையிலான பக்காத்தான் ஹராப்பானின் வெற்றிக்கு மறைமுகமாக உதவியவர் அன்வார். காரணம் அப்போது இவர் சிறையில் இருந்தார். இந்த வெற்றிக்கனிகளை அனுபவித்தவர் துன் டாக்டர் மகாதீர் முகமட்.
பிரதமர் பதவியேற்ற சில காலங்களில் அன்வாருக்கு அதை விட்டுக்கொடுப்பது என்பதுதான் மகாதீர் - அன்வார் இடையிலான ஏற்பாடு. ஆனால், பதவியில் அமர்ந்ததும் அன்வாருக்கு பிரதமராகும் தகுதியே இல்லை என்ற தோரணையில் பேசி மகாதீர் பலமுறை அந்த வாய்ப்பை அன்வாருக்குக் கொடுக்காமல் நிராகரித்திருக்கிறார்.

இது மகாதீர் மீது அதிருப்தியை ஏற்படுத்தியது. இருந்தாலும், காலம் எல்லாவற்றுக்கும் பதில் சொல்லும் என்பதற்கு ஏற்ப மகாதீரின் பதவி காலம் 22 மாதங்கள் மட்டுமே நீடித்தது. இந்த 22 மாதங்களில் அன்வாரின் துணைவியார் டத்தோஸ்ரீ டாக்டர் வான் அஜிசா துணைப்பிரதமராகப் பதவியேற்றிருந்தார் என்பதும் குறிப்பிடத்தக்கது. இதன் பிறகு நடந்த அனைத்தும் வரலாறு. மகாதீருக்கு அடுத்து பெர்சத்து கட்சியின் தலைவர் டான்ஸ்ரீ மொகிதீன் யாசின், அம்னோவின் உதவித் தலைவர் டத்தோஸ்ரீ இஸ்மாயில் சப்ரி இருவரும் முறையே 8 ஆவது மற்றும் 9 ஆவது பிரதமரானார்கள். அன்வாருக்கு கொடுத்த வாக்குறுதிகளில் மகாதீர் நிறைவேற்றியது அவருக்கு அரச மன்னிப்பு வாங்கிக்கொடுத்ததுதான்.

ஆனால், மொகிதீனின் பெரிக்காத்தான் நேஷனல் கூட்டணியே  15 ஆவது பொதுத்தேர்தல் வரை தொடர்ந்து ஆட்சி அமைத்தது. முடிந்த தேர்தலில் வெற்றிக்கனிகள் நேரடியாக அன்வாரின் மடியில் விழுந்தது எனலாம். மொத்தம் 82 இடங்கள் அவரின் பக்காத்தான் ஹராப்பான் கட்சிக்கு கிடைத்துள்ளது. மற்றக் கூட்டணிகளை விட அதிகமான எண்ணிக்கை. அதன் பிறகும்கூட பல்வேறு இழுபறி நிலைக்குப் பிறகு அன்வார் நேற்று மாலை நாட்டின் 10 ஆவது பிரதமராக பதவிப்பிரமானம் எடுத்துக்கொண்டார். அன்வாரை பொறுத்த வரையில் அவரின் பொது வாழ்க்கைத் தொடக்கமே போராட்டக் களமாகத்தான் ஆரம்பனதாக அவரைப் பற்றிய வாழ்க்கைக் குறிப்பு காட்டுகிறது. அன்வாரின் அரசியல் பின்னணி என்ன?
ரத்தத்தோடு கலந்த அரசியல்

உண்மையில் அரசியல் இவரின் ரத்தத்தோடு கலந்தது எனலாம். 1947 ஆம் ஆண்டு ஆகஸ்ட் 10 ஆம் தேதி பினாங்கு, புக்கிட் மெர்தாஜம், செரோக் தொக் கூன் எனுமிடத்தில் அன்வார் பிறந்தார். இவரின் தந்தை இப்ராஹிம் பின் அப்துல் ரஹ்மான் ஒரு மருத்துவமனை போர்ட்டராகப் பணியாற்றினார். பிறகு 1959 மற்றும் 1969 க்கிடையே அம்னோவை பிரதிநிதித்து செபெராங் பிறை நாடாளுமன்றத் தொகுதி உறுப்பினரானார்.

1964 முதல் 1969 வரையில் சுகாதார அமைச்சின் நாடாளுமன்றச் செயலாளராக நியமிக்கப்பட்டிருந்தார். எனினும், 1969 பொதுத்தேர்தலில் கெராக்கான் வேட்பாளர் ஒருவரால் இவர் தோற்கடிக்கப்பட்டார். அன்வாரின் தாயார் சே யான் பிந்தி ஹுசேன் ஒரு இல்லத்தரசி என்றாலும் பினாங்கு அம்னோவில் ஆக்ககரமாகப் பங்காற்றி வந்தவர். ஆகவே, அன்வாரின் அரசியல் ஈடுபாட்டிருக்கு அவரின் பெற்றோர் பங்களிப்பு முக்கியமானதாக இருந்துள்ளது.  கல்வியில் சிறந்த ஒரு மாணவராகவே அன்வார் திகழ்ந்து வந்துள்ளார். பேரா, கோலகங்சார் மலாய்க் கல்லூரியில் இவர் தன் இடைநிலைக் கல்வியை மேற்கொண்டார். மலாயா பல்கலைக்கழகத்தில் மலாய்க் கல்வியில் இளங்கலை பட்டப்படிப்பையும், பிறகு 1974 முதல் 1975 க்கிடையே சிறையில் இருந்தபோது மலேசிய தேசியப் பல்கலைக்கழகத்தில் இலக்கியத் துறையில் மாஸ்டர்ஸ் முடித்தார்.
முதல் முறையாக சிறையில் அன்வார்
அப்போதே சிறைவாசமா? ஒரு மாணவராக 1968 முதல் 1971 வரையில் மலேசிய முஸ்லிம் மாணவர்களின் தேசிய சங்கத்திற்கு அன்வார் தலைவராக இருந்தார். மற்ற கல்வி சார்ந்த சங்கங்களின் பொறுப்புகளிலும் இருந்துள்ளார். 1971 இல் அபிம் என்றழைக்கப்படும் மலேசிய முஸ்லிம் இளைஞர் இயக்கத்தை தோற்றுவித்து, அதன் தலைவரானார். இவ்வியக்கம் மிகவும் தீவிரமாக செயல்பட்டு வந்தது குறிப்பிடத்தக்கது. மாணவர் ஆர்ப்பாட்டத்தின் காரணமாக இசா சட்டத்தின் கீழ் அன்வார் கைது செய்யப்பட்டார். கமுந்திங் தடுப்பு முகாமில் 20 மாதங்கள் தடுத்து வைக்கப்பட்டார்.

1982 இல் அன்வார் அம்னோவில் இணைந்தார். அப்போது பிரதமராக இருந்தவர் துன் மகாதீர். மகாதீரின் செல்லப்பிள்ளை என்றே அன்வார் பெரும்பாலும் பார்க்கப்பட்டார். அந்த அளவிற்கு அம்னோவில் அவரின் வளர்ச்சி வேகமாக இருந்தது. 1983 இல் பண்பாட்டு, இளைஞர், விளையாட்டுத் துறை அமைச்சராக நியமனம் பெற்றார். 1984 இல் விவசாயத் துறை அமைச்சராகவும், 1986 இல் கல்வி அமைச்சராகவும் பொறுப்பேற்றார்.
பஹாசா மலேசியாவா; பஹாசா மெலாயுவா?
கல்வி அமைச்சராக இருந்தபோது தேசியப் பள்ளி பாடத்திட்டத்தில் பல்வேறு மாற்றங்களை அறிமுகம் செய்தார். அவற்றுள் ஒன்றுதான் பஹாசா மலேசியா என்றிருந்த தேசிய மொழியை பஹாசா மெலாயு என்று மாற்றியமைத்தது. மலாய்க்காரர் அல்லாதவர்களின் மத்தியில் இது பெரும் அதிருப்தியை ஏற்படுத்திய ஒன்றாகும். மலேசியர்களாக அல்லாமல், மலாய்க்காரர்களுக்கே சொந்தமான ஒரு மொழியாக இளைய தலைமுறையினர் இதனை அர்த்தப்படுத்திக் கொள்ள முடியும் என்றும் தேசிய மொழி மீதிலான பற்று இல்லாமல் போய்விடக்கூடும் என்றும் அவர்கள் நினைத்ததே இதற்கு காரணமாகும். இந்நிலையில் பல்வேறு அனைத்துலக நியமனங்களையும் அன்வார் பெற்றார். 1991 இல் நிதி அமைச்சராகவும் 1993 இல் அம்னோ துணைத்தலைவர் பதவியின் வெற்றிக்குப் பிறகு துணைப்பிரதமராகவும் நியமனம் செய்யப்பட்டார்.
அன்வார் - மகாதீர் புகைச்சல் ஆரம்பம்

ஆசிய நிதி நெருக்கடி நிலவிய 1997 ஆம் ஆண்டு மத்தியில் தலைதூக்கியது. இவர் மேற்கொண்ட நடவடிக்கைகள் அனைத்துலக ரீத்யில் இவருக்குப் பேரும் புகழும் குவியக் காரணமானது. இதுவே, மகாதீர்- அன்வார் இடையே புகைச்சலுக்கும் காரணமானது. இருவருக்கும் இடையே உறவுகள் கசந்தன. 1998 இல் ஆண்டின் சிறந்த ஆசியர் என நியூஸ்வீக் சஞ்சிகை அன்வாரை தேர்வு செய்தது. அன்வார் - மகாதீர் புகைச்சல் அந்த ஆண்டின் அம்னோ பேரவையில் வெடிக்கத் தொடங்கியது. அப்போது அம்னோவின் இளைஞர் அணிக்குத் தலைமை தாங்கியவர் அன்வாரின் சகாவான அஹ்மட் ஜாஹிட் ஹாமிடி. தங்களுக்கு வேண்டியவர் மற்றும் வாரிசு அரசியல் குறித்து பொது விவாதம் நடத்தப்போவதாக ஜாஹிட் அறிவிக்க, அதே மாநாட்டில் ஏன் அன்வார் பிரதமராக முடியாது என்பதற்கு 50 காரணங்கள் என்ற தலைப்பில் காலிட் ஜாஃப்ரி எழுதிய நூல் வெளியானது. அதில் அன்வார் ஈடுபட்டதாகக் கூறப்படும் ஊழல், தகாத பாலியல் உறவு சம்பவங்கள் பற்றி எழுதப்பட்டிருந்தது. சம்பந்தப்பட்ட எழுத்தாளருக்கு எதிராகப் போலீசார் நடவடிக்கை எடுத்தாலும், அந்த நூலில் உள்ளவற்றை விசாரிக்கும்படி போலீசாருக்கு உத்தரவிடப்பட்டது.
நாடு முழுவதும் ரிஃபோர்மாசி அலை
1998 செப்டம்பர் 2 ஆம் தேதி அமைச்சரவையிலிருந்து அன்வார் வெளியேற்றப்பட்டார். மறுநாள் அம்னோவிலிருந்து அவர் நீக்கப்பட்டார். அப்போது தொடங்கியது நாடு முழுவதும் அன்வாரின் ரிஃபோர்மாசி அலை.  (மீண்டும்) இசா சட்டத்தின் கீழ் அன்வார் கைதானார். 1998 செப்டம்பர் 20 ஆம் தேதி நிகழ்ந்த ஒரு சம்பவம் இது. அப்போதைய பிரதமரும் உள்துறை அமைச்சராகவும் இருந்தவர் துன் மகாதீர். 1998 இல் போலீஸ் காவலில் இருந்த சமயம் அப்போதைய போலீஸ் படைத் தலைவர் ரஹிம் நோர் அன்வாரைத் தாக்கியதாக ஒரு தகவல் வெளியானது. நீதிமன்றத்திற்கு முதல் முறையாகக் கொண்டு வரப்பட்டபோது அன்வாரின் ஒரு கண் கருப்பாக, வீக்கத்துதன் காணப்பட்டது இதனை நிரூபித்தது. அப்போதுகூட இது அவர் தனக்குத் தானே ஏற்படுத்திக்கொண்ட காயமாக இருக்கலாம் என மகாதீர் கூறினார்.

இத்தாக்குதலுக்காக 2000 ஆம் ஆண்டில் ரஹிம் மீது குற்றஞ்சாட்டப்பட்டு, அவருக்கு இரு மாதங்கள் சிறைத்தண்டனை விதிக்கப்பட்டது. 1999 இல் ஊழல், தகாத பாலியல் உறவு குற்றச்சாட்டுகளுக்கு ஆறு மற்றும் 9 ஆண்டுகள் சிறைத்தண்டனை விதிக்கப்பட்டன.

* 2004 - ஆதாரமின்மை காரணமாக அன்வாரின் தகாத பாலியல் உறவு குற்றச்சாட்டை கூட்டரசு நீதிமன்றம் தள்ளுபடி செய்தாலும் ஊழல் குற்றச்சாடு மீதிலான தண்டனையில் மாற்றம் இல்லை. இது 2008 வரையில் அவரை அரசியலில் ஈடுபடுவதிலிருந்து தடை செய்தது.

* 2008 ஏப்ரல் 14 ஆம் தேதி அரசியல் அரங்கிற்கு அன்வார் அதிகாரப்பூர்வமாகத் திரும்பினார். இவ்வாண்டு நடைபெற்ற பொதுத்தேர்தலில் நாடாளுமன்றத்தில் பெரும்பகுதியும் ஐந்து மாநிலங்களும் எதிர்க்கட்சி வசமானது. தேசிய முன்னணிக்கு முதல் அடி இங்குதான் ஆரம்பமானது. ஆண் உதவியாளருடன் தகாத உறவு கொண்டதாக ஜூலை மாதம் அன்வார் கைது செய்யப்பட்டார்.
* 2012 - ஜனவரி மாதம் உயர் நீதிமன்றம் இவ்வழக்கிலிருந்து அன்வாரை விடுவித்தது. எனினும், அரசு தரப்பு மேல் முறையீடு செய்தது.

* 2013 பொதுத்தேர்தலில் அன்வார் வழி நடத்திய பக்காத்தான் ராக்யாட் மக்கள் தேர்வாக அமைந்தாலும் தேசிய முன்னணியை வீழ்த்தும் அளவிற்கு எண்ணிக்கை கிடைக்கவில்லை.

* 2014 - அன்வார் விடுதலையை மேல் முறையீட்டு நீதிமன்றம் ரத்துச் செய்தது. அன்வாருக்கு 5 ஆண்டு சிறைத்தண்டனை விதிக்கப்பட்டது.

* 2015 - அன்வாரின் தகாத உறவு குற்றச்சாட்டை கூட்டரசு நீதிமன்றம் நிலைநிறுத்தியது. மற்றொரு நிலவரத்தில், பாஸ் பிரிந்ததன் காரணமாக பக்காத்தான் ராக்யாட் உடைந்தது. அதன் பிறகு, பி.கே.ஆர்., ஜ.செ.க., அமானா கட்சியுடன் புதிய கூட்டணியாக பக்காத்தான் ஹராப்பான் தோற்றுவிக்கப்பட்டது.
மகாதீர் வந்தார்; அன்வார் விடுதலையானார்
* 2017 - மகாதீர் மீண்டும் அரசியலுக்குத் திரும்பினார். பெர்சத்து தோற்றுவிக்கப்பட்டது. அது அதிகாரப்பூர்வமாக பக்காத்தான் ஹராப்பானில் இணைந்தது.

* 2018 பொதுத்தேர்தலில் தேசிய முன்னணி தோற்கடிக்கப்பட்டது. அன்வாருக்கு அரசியல் மன்னிப்பு வழங்கப்பட்டது. போர்ட்டிக்சன் தொகுதி இடைத்தேர்தலில் வெற்றி பெற்ற பிறகு மீண்டும் நாடாளுமன்றத்திற்குள் நுழைந்தார்.

* 2022 - நாட்டின் 15 ஆவது பொதுத்தேர்தல் பல்வேறு திருப்பங்களை ஏற்படுத்தியது. வாக்களித்த மக்களுக்கு குழப்பங்கள் தீரவில்லை. தொங்கு நாடாளுமன்றம் 5 நாட்களுக்கு உறுதியற்ற ஒரு நிலையை ஏற்படுத்தியிருந்தது. மலாய் ஆட்சியாளர்கள் கூட்டத்திற்குப் பிறகு அன்வார்தான் 10 ஆவது பிரதமர் என அறிவிக்கப்பட்டு, அவரும் பதவிப் பிரமானம் எடுத்துக்கொண்டார்.


2017 அனைத்துலக நரம்பணுவியல் போட்டி.

கடந்த 2-3 மே 2017 தேசிய அளவில் நடைபெற்ற நரம்பணுவியல் போட்டி 2017 (Malaysia Brain Bee 2017) மாணவர் எல்வின் ராஜ் 17, நரம்பியல் அமைப்பு, மூளை சம்பந்த நோயாளிகளின் சோதனை உள்ளடக்கிய இப்போட்டியில் கலந்துகொண்டு முதலிடத்தில் வாகை சூடினார். மலேசிய நரம்பணுவியல் கழகம் மற்றும் மலேசிய கல்வி யமைச்சின் ஒத்துழைப்புடன் கிளந்தான் தேசிய அறிவியல் பல்கலைக்கழகத்தில் நடைபெற்ற இப்போட்டியில் இறுதி தேர்வு சுற்றில் தங்களின் மாநிலத்தை பிரதிநிதித்து 27 இடைநிலைப்பள்ளி மாணவர்கள் கலந்து கொண்டனர். இறுதி சுற்றில் 9 மாணவர்களுடன் களம் இறங்கிய மாணவர் எல்வின் ராஜ் நரம்பணுவியல் மற்றும் மூளை சம்பந்த நோய்களின் தீர்வு உள்ளடக்கிய நேர்முக கேள்வி பதில், எழுத்து முறை சோதனைகளில் மிக சிறப்பாக பதிலளித்து முதல் இடத்தில் வாகை சூடினார். கடந்த மார்ச் மாதம் நாடளவில் நடைபெற்ற தேர்வு சுற்றில் தேர்வு பெற்ற எல்வின் தேசிய அறிவியல் பல்கலைக்கழகத்தின் 400 பக்கங்கள் அடங்கிய நரம்பணுவியல் மற்றும் நரம்பியல் அமைப்பு பற்றிய நூல்களை கற்றுதான் இத்தேர்வு சுற்றில் தம்மால் சாதிக்க முடிந்ததாக கூறினார். நரம்பியல் மருத்துவராக இலட்சியம் கொண்டிருக்கும் எல்வின் தன் வெற்றிக்கு காரணம் தன் ஆசிரியர்கள் வழிகாட்டுதலும், பெற்றோரின் ஊக்குவிப்பும், மற்றும் நேரமேலாண்மையும் முக்கிய காரணம் எனவும் கூறினார். வரும் 3-6 ஆகஸ்ட் 2017இல் அனைத்துலக (International Brain Bee 2017) நரம்பணுவியல் போட்டி 2017 இல் மலேசியாவை பிரதிநிதித்து வாஷிங் டனில் பங்கேற்கவிருக்கிறார். ஸ்ரீ பிந்தாங் உத்தாரா தேசிய இடைநிலைப் பள்ளி மாணவரான எல்வின் ராஜ் போட்டியில் முதலிடத்தில் விருது வென்றது மட்டுமில்லாமல் அல் பிரூனி விருது 2017 என்னும் இன்னொரு விருதையும் பெற்றார். இந்த விருது அல் பிரூனி என்னும் ஒரு இளம் இஸ்லாமிய விஞ்ஞானியின் ஞாபகர்த்தமாக வழங்கப்படுகிறது என்பது குறிப்பிடத்தக்கது. கடந்த 20 ஆண்டுகளாக அனைத்துலக ரீதியில் நடைபெறும் இப்போட்டியானது கடந்த 6 வருடங்களாக நம் நாட்டில் நடைபெற்று வந்தாலும் முதன் முறையாக இரண்டு விருதுகளையும் வென்ற சிறப்பு எல்வின் ராஜையே சேரும்.


டிரம்ப் மீது புதிதாக ஒரு பாலியல் வழக்கு முன்னாள் பெண் ஊழியர் தொடுப்பு

வாஷிங்டன்,

2016ஆம் ஆண்டு தேர்தலின் போது டிரம்பின் பிரசாரக் குழுவில் பணியாற்றிய ஆல்வா ஜான்சன் என்ற பெண், பிரச்சாரத்தின் போது டிரம்ப் தன்னிடம் பாலியல் ரீதியில் அத்துமீறியதாகக் குற்றம் சாட்டி உள்ளார்.

அமெரிக்காவில் கடந்த 2016ஆம் ஆண்டு அதிபர் தேர்தலின் போது குடியரசு கட்சி சார்பில் போட்டியிட்ட டொனால்டு டிரம்ப் மீது ஆபாச பட நடிகை ஸ்டோர்மி டேனியல்ஸ் உள்பட பல பெண்கள் பாலியல் குற்றச்சாட்டு சுமத்தினர். பெரும் பரபரப்பை ஏற்படுத்திய இந்த குற்றச்சாட்டுகளால் டிரம்புக்கு பெண்களின் ஆதரவு வெகுவாகக் குறைந்தது. எனினும் அவர் வெற்றி பெற்று அதிபர் ஆனார். அதன் பின்னரும் டிரம்ப் மீது பாலியல் குற்றச்சாட்டுகள் எழுந்தன.

இந்த நிலையில் 2016ஆம் ஆண்டு தேர்தலின் போது டிரம்பின் பிரச்சாரக் குழுவில் பணியாற்றிய ஆல்வா ஜான்சன் என்ற பெண், பிரச்சாரத்தின் போது டிரம்ப் தன்னிடம் பாலியல் ரீதியில் அத்துமீறியதாக குற்றம் சாட்டி உள்ளார். இதுதொடர்பாக அவர் டிரம்ப் மீது புளோரிடா மாகாணத்தில் உள்ள நீதிமன்றத்தில் வழக்கு தொடர்ந்துள்ளார்.

அவர் தன்னுடைய மனுவில், 2016ஆம் ஆண்டு புளோரிடா மாகாணத்தில் உள்ள டம்பா என்ற இடத்தில் நடைபெற்ற பொதுக்கூட்டத்துக்கு வந்த டிரம்ப், என்னை வலுக்கட்டாயமாக முத்தமிட்டார். பெண்களுக்கு எதிரான டிரம்பின் அத்துமீறல் நடவடிக்கையில் நானும் பாதிக்கப்பட்டேன் என தெரி வித்துள்ளார்.


9 நாடாளுமன்ற -18 சட்டமன்ற தொகுதிகளுக்கு மஇகா வேட்பாளர் பட்டியல் தயார்.

கோலாலம்பூர்,

வரும் 14 ஆவது பொதுத் தேர்தலில் 9 நாடாளுமன்றத் தொகுதிகளுக்கும் 18 சட்டமன்றத் தொகுதிகளுக்கும்  போட்டியிடவிருக்கும்  மஇகா வேட்பாளர் பட்டியல் தயாராகி விட்ட நிலையில் சில கடைசி நேர மாற்றங்களுடன் புது முகங்களும் களத்தில் குதிக்கவிருக்கின்றனர். கடுமை வாய்ந்த இந்தத் தேர்தலில் டத்தோஸ்ரீ பழனிவேலின் முகாமிலிருந்து ‘தாவி’ வந்த சிலருக்கும் கைம்மாறாக ‘சீட்’ கொடுக்க கட்சி தலைமை முடிவு செய்துள்ளதாக       தெரியவந்துள்ளது.

Read More: Malaysia Nanban Tamil Daily on 14.4.2018


மும்பையில் ரெயில் நிலையத்தில் ஏற்பட்ட நெரிசலில் சிக்கி 22 பேர் உயிரிழப்பு

மும்பை,

மும்பை எல்பின்ஸ்டன் சாலை மற்றும் பரேல் புறநகர் ரெயில் நிலையத்தை இணைக்கும் குறுகிய நடைமேடை மேம்பாலத்தில் வழக்கமாக கூட்டம் அதிகமாக காணப்படும். இன்று காலை 10:30 மணியளவில் ரெயில் நிலையத்தில் பெரும் கூட்ட நெரிசல் ஏற்பட்டது. மழையை தொடர்ந்து ரெயில் நிலையத்தில் நின்ற பயணிகள், மழை நின்றதும் வெளியேற அவசரம் காட்டிய போது இந்த கூட்ட நெரிசல் ஏற்பட்டது என முதலில் தெரிவிக்கப்பட்டது.

ரெயில் நிலையத்தில் விபத்து நேரிட்டது தொடர்பாக தகவல் தெரிவிக்கப்பட்டதும் ஆம்புலன்ஸில் மருத்துவ  உதவியாளர்கள் சம்பவ இடத்திற்கு விரைந்தனர். உடன் தீயணைப்பு படையினரும் மீட்பு பணிக்கு விரைந்தனர். இதற்கிடையே ரெயில் நிலைய நடைமேடை மேம்பாலத்தில் நெரிசலில் சிக்கியவர்கள் அங்கு இருந்த பயணிகள் காப்பாற்ற முயற்சி செய்தனர். மீட்பு பணிகள் துரிதமாக நடைபெற்ற காயம் அடைந்தவர்கள் உடனடியாக மருத்துவமனைகளுக்கு கொண்டு செல்லப்பட்டனர். காயம் அடைந்தவர்களுக்கு மருத்துவமனைகளில் சிகிச்சை அளிக்கப்பட்டு வருகிறது.

கூட்ட நெரிசலில் சிக்கி பொதுமக்களில் 22 பேர் உயிரிழந்தனர், பலர் காயம் அடைந்தனர் என தெரிவிக்கப்பட்டு உள்ளது.

ரெயில்வே டிஜி சக்சேனா பேசுகையில், எதிர்பாராத விதமாக கனமழை பெய்ததன் காரணமாக பயணிகள் ரெயில் நிலையத்தில் காத்திருந்தனர். கூட்டம் அதிகமாக இருந்து உள்ளது. மழை நின்றதும் பயணிகள் அனைவரும் வெளியேற ஒரே நேரத்தில் முயற்சி செய்து உள்ளனர். அப்போது துரதிஷ்டவசமாக நெரிசல் நேரிட்டு உள்ளது என கூறிஉள்ளார். மும்பை போலீஸ் மத்திய பிராந்திய கூடுதல் கமிஷ்னர் பேசுகையில், கூட்டம் அதிகமாக காணப்பட்டதே விபத்திற்கு காரணம் ஆகும். 22 சடலங்கள் மீட்கப்பட்டு உள்ளது.30 பேர் காயம் அடைந்து உள்ளனர் என தெரிவித்து உள்ளார்.

பிரதமர், ஜனாதிபதி இரங்கல்

மும்பையில் ரெயில் நிலையத்தில் நெரிசலில் சிக்கி உயிரிழந்தோர் குடும்பத்துக்கு ஜனாதிபதி ராம்நாத் கோவிந்த் இரங்கலை தெரிவித்து உள்ளார். காயமடைந்தோர் விரைவில் குணமடைய பிரார்த்திப்பதாக குறிப்பிட்டு உள்ளார்.

பிரதமர் மோடியும் ரெயில் நிலையத்தில் ஏற்பட்ட கூட்ட நெரிசலில் சிக்கி உயிரிழந்தவர்கள் குடும்பத்திற்கு இரங்கல் தெரிவித்து உள்ளார். காயம் அடைந்தவர்கள் உடனடியாக குணம் அடைய பிரார்த்தனை செய்வதாக குறிப்பிட்டு உள்ளார். மும்பை ரெயில் நிலையத்தில் உள்ள சூழ்நிலை தொடர்ச்சியாக கண்காணிக்கப்பட்டு வருகிறது. ரெயில்வே மந்திரி பியூஷ் கோயல் மும்பையில் உள்ளார், நிலையை ஆய்வு செய்வார், அனைவருக்குமான உதவியை உறுதிசெய்வார் என பிரதமர் மோடி தெரிவித்து உள்ளார்.

விசாரணைக்கு உத்தரவு

மும்பை ரெயில் நிலைய நெரிசல் குறித்து ரெயில்வே மந்திரி பியூஷ் கோயல் விசாரணைக்கு உத்தரவிட்டு உள்ளார்.

துரதிஷ்டவசமான நெரிசல் சம்பவத்தினால் அப்பாவி மக்கள் உயிரிழந்த சோக சம்பவத்தினால் மிகவும் வருத்தம் அடைந்தேன். மேற்கு ரெயிவே தலைமை பாதுகாப்பு அதிகாரி தலைமையில் உயர்மட்ட விசாரணைக்கு உத்தரவிட்டு உள்ளேன் என பியூஷ் கோயல் கூறிஉள்ளார்.

5 லட்சம் நிதி உதவி

ரெயில் நிலையத்தில் நெரிசலில் சிக்கி உயிரிழந்தோர் குடும்பத்துக்கு தலா ரூ. 5 லட்சம் நிதி உதவி வழங்கப்படும் என மராட்டிய மாநில மந்திரி வினோத் தாவ்டே கூறிஉள்ளார். காயம் அடைந்தவர்களுக்கு தேவையான அனைத்து உதவியையும் மராட்டிய அரசு உறுதிசெய்யும் எனவும் குறிப்பிட்டார்.

மராட்டிய மாநில முதல்-மந்திரி தேவேந்திர பட்னாவிஸ், ரெயில்வே அமைச்சகம் மற்றும் மராட்டிய அரசு இணைந்து விசாரணை நடத்தும், தேவையான கடும் நடவடிக்கைகள் எடுக்கப்படும் என குறிப்பிட்டு உள்ளார்.


சகாயத்துக்கு சல்யூட் அடிக்கும் மார்க்கண்டேய கட்ஜு

உச்சநீதிமன்ற முன்னாள் நீதிபதியான மார்க்கண்டேய கட்ஜு, சமூக வலைதளங்களில் மிகவும் ஆக்டிவாக இருப்பவர். மேலும் அவர் சென்னை உயர் நீதிமன்றத்தில் தலைமை நீதிபதியாக இருந்த காரணத்தினாலோ என்னவோ, தமிழ்நாட்டு விஷயங்கள் பற்றி தொடர்ந்து தன் கருத்தை பொதுத்தளத்தில் எந்தவித அச்சமும் இன்றி பதிவு செய்து வருகிறார். கடந்த வாரத்தின் ஹாட் டாப்பிக்கான ரஜினி அரசியல் பேச்சி குறித்தும், தன் அதிரடி கருத்தைப் பதிவிட்டார். 'ரஜினிகாந்த் ஏன் முதல்வர் ஆக வேண்டும்? அவர் ஏன் ஜனாதிபதி ஆக வேண்டும்? வேலையில்லாத் திண்டாட்டம், வறுமை, பசி, பட்டினி. இதற்கெல்லாம் ரஜினியிடம் தீர்வு உள்ளதா? ரஜினியிடம் ஒன்றுக்கும் தீர்வு இல்லை என்றுதான் நினைக்கிறேன். பாலிவுட் நடிகர் அமிதாப் பச்சன் போன்று ரஜினிகாந்த் மண்டையிலும் ஒன்றும் இல்லை’ என்று எந்தவித அச்சமுமின்றி கட்ஜு தன் கருத்தை இணையம் வாயிலாக வெளிப்படுத்தினார். இந்நிலையில், 'வெல்டன் சகாயம்' என்று, சகாயம் ஐ.ஏ.எஸ்.ஸின் விக்கிபீடியா பக்கத்தை இணைத்து ஃபேஸ்புக்கில் பதிவிட்டுள்ளார் கட்ஜு. சகாயம் தொடர்ச்சியாக, 'லஞ்சம் தவிர்த்து நெஞ்சம் நிமிர்த்து' என்ற கொள்கையின் மூலம் தமிழகத்தில் தன் அதிகாரத்துக்கு உட்பட்ட பல அதிரடி நடவடிக்கைகளை எடுத்து வருகிறார். இதுகுறித்து, அவரது விக்கிபீடியா பக்கத்தில் விரிவாக எழுதப்பட்டுள்ளது. இதைப் படித்துவிட்டுத்தான் கட்ஜு இவ்வாறு பதிவு செய்துள்ளதாக கூறப்படுகிறது.


சென்னை தியேட்டரில் `சர்கார்' பேனர்களைக் கிழித்தெறிந்த அ.தி.மு.க-வினர்!

சென்னை காசி தியேட்டர் முன்பு அ.தி.மு.க-வினர் போராட்டத்தில் ஈடுபட்டு பேனர்களை கிளித்தனர்.

விஜய் நடிப்பில் முருகதாஸ் இயக்கத்தில் தீபாவாளிக்கு வெளியாகி தற்போது திரையரங்கில் ஓடிக்கொண்டிருக்கும் `சர்கார்' திரைப்படத்தால் தொடர்ந்து பல பிரச்னைகள் உருவாகி வருகிறது. சர்கார் திரைப்படத்தில் நடிகை வரலட்சுமி, ஜெயலலிதாவின் இயற்பெயரான கோமளவல்லி என்ற கதாபாத்தி ரத்தில் நடித்துள்ளார். அரசு வழங்கும் இலவசப் பொருள்களை எரிப்பது போன்ற காட்சிகள் இடம்பெற்றுள்ளன. இதனால் அ.தி.மு.க-வினர் சர்காருக்கு கடும் எதிர்ப்பு தெரிவித்து வருகின்றனர்.

அ.தி.மு.க-வின் பல அமைச்சர்கள் சர்காருக்கு எதிராகக் குரல்கொடுத்து வருகின்றனர். சட்ட அமைச்சர் சி.வி சண்முகம், சர்கார் படக் குழுவினர் மீது சட்ட நடவடிக்கை எடுக்கப்படும் என தெரிவித்துள்ளார். இன்று தமிழகத்தின் பல பகுதிகளில் சர்கார் திரைப்படம் வெளியிடப்படும் தியேட்டர்கள் முன்பு அ.தி.மு.க-வினர் போராட்டம் நடத்தி பேனர்களை கிழித்து வருகின்றனர். மதுரையில் மூன்று தியேட்டரில் மதிய காட்சிகள் ரத்து செய்யப்பட்டன.

இதைத்தொடர்ந்து மாலை 5 மணியளவில் சென்னை காசி தியேட்டர் முன்பு நூற்றுக்கணக்கான அ.தி.மு.க-வினர் குவியத்தொடங்கினர். உடனடியாக அங்கு வந்த விஜய் ரசிகர்கள் அ.தி.மு.க-வினர் பேனர்களை கிழிக்கும் முன்பு தாங்களாகவே அவற்றை அகற்றும் பணியில் ஈடுபட்டனர். இதற்கிடையே போலீஸாரும் தியேட்டர் முன்பு குவிக்கப்பட்டுள்ளனர். சென்னையில் சர்கார் காட்சிகள் ரத்து போன்ற எந்த அறிவிப்பும் இதுவரை வெளியாகவில்லை.

இதையடுத்து, சர்கார் படத்தில் சில காட்சிகளை நீக்க வேண்டும் என்ற கோரிக்கையை வலியுறுத்தி காசி தியேட்டர் முன்பு அ.தி.மு.க-வினர் போராட்டம் நடத்தினர். போராட்டம் தீவிரமடைந்ததை அடுத்து அ.தி.மு.க-வினரே சர்கார் பட பேனர்களைக் கிழித்தனர். இதனால் அப்பகுதியில் சற்று பரபரப்பு நில வியது. இருதரப்பினரிடமும் போலீஸார் பேச்சுவார்த்தை நடத்தி வருகின்றனர்.

மேலும் சென்னை ஆல்பர்ட் தியேட்டரில் அனுமதியில்லாமல் வைக்கப்பட்டுள்ள சர்கார் பட பேனர்களை மாநகராட்சி ஊழியர்கள் அகற்றினர்.


பாலஸ்தீன உயிரியல் பூங்காவில் சிங்கத்துடன் விளையாடும் பார்வையாளர்கள்

காசா,

பாலஸ்தீனத்தின் காசா பகுதியில் உள்ள உயிரியல் பூங்கா ஒன்றில் பராமரிக்கப்படும் சிங்கம்  பார்வையாளர்களுடன் நன்கு விளையாடி சுற்றுலாப் பயணிக ளின் கவனத்தை ஈர்த்துள்ளது. பொதுவாக சிங்கங்கள் காடுகளின் ராஜா என அழைக்கப்படுகின்றன. மிகவும் ஆபத்தான சிங்கங்களை உயிரியல் பூங்காவில் பராமரித்து அவற்றுடன் பழகுவது மிகவும் கடினம். ஆனால், பாலஸ்தீனத்தின் காசா பகுதியில் உள்ள வனவிலங்கு பூங்காவில் சிங்கத்தை மனிதர்களுடன் விளையாடும் அளவுக்கு பயிற்சி கொடுத்துள்ளனர்.

இந்த பூங்காவிற்கு வரும் பார்வையாளர்கள் சிங்கத்துடன் விளையாட அனுமதிக்கின்றனர். இதற்காக ஃபாலஸ்டைன் என்ற 14 மாத பெண் சிங்கத்தை தயார்படுத்தி உள்ளனர். மனிதர்களுடன் விளையாடும்போது பாதிப்பு ஏற்படக்கூடாது என்பதற்காக அதன் கூரிய நகங்கள் வெட்டப்பட்டுள்ளன.


எகிப்தில் பயங்கரவாதிகளுக்கு மரண தண்டனை நிறைவேற்றம்

கெய்ரோ,

எகிப்தில் காசிம் பராகாத் கொலை வழக்கில் கைது செய்யப்பட்ட பயங்கரவாதிகள் 28 பேரில் 9 பேருக்கு ஒரே நேரத்தில் மரண தண்டனை நிறைவேற்றப்பட்டது. எகிப்து நாட்டின் மூத்த அரசு வழக்கறிஞராக இருந்து வந்தவர் காசிம் பராகாத். இவர் பயங்கரவாதிகளுக்கு எதிரான வழக்கில் அரசு தரப்பில் ஆஜராகி, எண்ணற்ற பயங்கரவாதிகளுக்கு தண்டனை வாங்கி கொடுத்துள்ளார்.

கடந்த 2015ஆம் ஆண்டு  தலைநகர் கெய்ரோவில் காசிம் பராகாத் சென்று கொண்டிருந்த கார் மீது, பயங்கரவாதிகள் வெடிகுண்டு நிரப்பிய காரை மோதி வெடிக்க செய்தனர். இந்த தாக்குதலில் அவர் சம்பவ இடத்திலேயே பலியானார்.

இந்த சம்பவம் நாடு முழுவதும் பெரும் பரபரப்பை ஏற்படுத்தியது. காசிம் பராகாத் கொலை வழக்கில் பயங்கரவாதிகள் 28 பேர் கைது செய்யப்பட்டனர். வழக்கு விசாரணையில் 28 பேரும் குற்றவாளிகள் என அறிவிக்கப்பட்டு, கடந்த 2017ஆம் ஆண்டு அவர்களுக்கு மரண தண்டனை விதித்து தீர்ப்பு வழங்கப்பட்டது. இந்த நிலையில், அந்த 28 பேரில் 9 பேருக்கு மரண தண்டனை நிறைவேற்றப்பட்டது.


ஜெயலலிதாவை காப்பாற்ற தமிழக அரசு எடுத்த முயற்சியை உச்சநீதிமன்றம் தவிடுபொடியாக்கியுள்ளது - ரா�

அதிமுக பொதுச்செயலாளர் ஜெயலலிதா மீதான சொத்துக் குவிப்பு வழக்கின் மேல்முறையீட்டில் அரசு வழக்கறிஞராக பவானிசிங் நியமிக்கப்பட்டது செல்லாது என்று உச்சநீதிமன்றம் தீர்ப்பளித்துள்ளது. மேல்முறையீட்டு வழக்கில் பவானிசிங்கை அரசு வழக்கறிஞராக நியமித்து அவர் மூலம் ஜெயலலிதாவைக் காப்பாற்ற தமிழக அரசு மேற்கொண்ட முயற்சியையும் இப்போது உச்சநீதிமன்றம் தவிடுபொடியாக்கியுள்ளது.

இது குறித்து அவர் வெளியிட்ட அறிக்கையில், மேல்முறையீட்டு வழக்கில் பவானிசிங்கை அரசு வழக்கறிஞராக நியமித்து அவர் மூலம் ஜெயலலிதாவைக் காப்பாற்ற தமிழக அரசு மேற்கொண்ட முயற்சியையும் இப்போது உச்சநீதிமன்றம் தவிடுபொடியாக்கியுள்ளது. இதன்மூலம் நீதி மீண்டும் காப்பாற்றப்பட்டுள்ளது.

சொத்துக்குவிப்பு வழக்கு மேல்முறையீட்டு மனு மீதான விசாரணையின் போது தமிழக அரசால் நியமிக்கப்பட்ட பவானிசிங் முழுக்க முழுக்க ஜெயலலிதா தரப்புக்கு ஆதரவாகவே செயல்பட்டார்.

எனவே, இந்த மேல்முறையீட்டை மீண்டும் விசாரிப்பது தான் சரியாக இருக்கும் என்று அனைவரும் கருதினர். உச்சநீதிமன்ற நீதிபதி மதன் லோக்கூர் அளித்த தீர்ப்பிலும் இதையே தெரிவித்திருந்தார்.

ஆனால், கால தாமதத்தை தவிர்க்கும் நோக்குடன் இவ்வழக்கில் மறு விசாரணை தேவையில்லை என்று தீபக் மிஸ்ரா தலைமையிலான 3 நீதிபதிகள் கொண்ட உச்சநீதிமன்ற அமர்வு கூறியிருக்கிறது. அதேநேரத்தில் இவ்வழக்கில் அரசு வழக்கறிஞர் பவானிசிங் முன்வைத்த வாதங்கள் எதையும் கருத்தில் கொள்ளத் தேவையில்லை; திமுக பொதுச்செயலாளர் க.அன்பழகனும், கருநாடக அரசும் தங்கள் தரப்பு வாதத்தை கர்நாடக உயர்நீதிமன்றத்தில் நீதிபதி குமாரசாமியிடம் நாளைக்குள் எழுத்து மூலம் தாக்கல் செய்ய வேண்டும்; அவர்கள் தரப்பு வாதங்கள் தீர்ப்பில் எதிரொலிப்பதை நீதிபதி குமாரசாமி உறுதி செய்ய வேண்டும்; ஊழல் மிகப்பெரிய சமூகத் தீமை என ஏற்கனவே ஒரு வழக்கில் உச்சநீதிமன்றம் அளித்த தீர்ப்பையும் நீதிபதி குமாரசாமி கருத்தில் கொள்ள வேண்டும் என்று தீபக்மிஸ்ரா தலைமையிலான உச்சநீதிமன்ற அமர்வு விரிவான வழிகாட்டுதல்களை வழங்கியிருக்கிறது. எனவே, இந்த வழக்கில் கர்நாடக உயர்நீதிமன்றம் அளிக்கும் தீர்ப்பு நீதியை நிலைநாட்டும் வகையில் இருக்கும் என நம்பலாம்.

பவானிசிங் நியமிக்கப்பட்ட விதம் குறித்து உச்சநீதிமன்றம் தெரிவித்துள்ள கருத்துக்கள் மிகவும் முக்கியமானவை. பவானிசிங்கின் நியமனம் சட்டவிரோதமானது; வழக்கை திசை திருப்பும் நோக்கம் கொண்டது. இவ்வழக்கில் அவசர அவசரமாக பவானிசிங்கை அரசு வழக்கறிஞராக நியமித்து கடந்த செப்டம்பர் 29 ஆம் தேதி தமிழக அரசு ஆணை பிறப்பிப்பதற்கு முன்பாக கர்நாடக அரசுடன் ஆலோசனை நடத்தியிருக்க வேண்டும். ஆனால், இந்த வழக்கில் இல்லாத குழப்பமான சூழ்நிலையை தமிழக அரசு அதற்கு சாதகமாக பயன்படுத்திக் கொண்டு பவானிசிங்கை நியமித்தது மிகவும் துரதிருஷ்டவசமானது, என நீதிபதிகள் கூறியுள்ளனர்.

பவானிசிங்கின் நியமனம் செல்லாது என்று உச்சநீதிமன்றம் தீர்ப்பளித்திருப்பதால், அவரை  சட்டவிரோதமாக நியமித்து நீதியை வளைக்க முயன்ற ஓ.பன்னீர்செல்வம் முதலமைச்சர் பதவியில் நீடிக்கும் உரிமையை இழந்து விட்டார். எனவே, ஓ.பன்னீர்செல்வம் உடனடியாக பதவி விலக வேண்டும் என்று ராமதாஸ் வலியுறுத்தியுள்ளார்.


ஊழல் புகாரில் எடப்பாடி, ஓ.பி.எஸ் கைது?

சென்னை,

எடப்பாடி பழனிச்சாமி தலைமையிலான தமிழக அரசு வரும் 25 அல்லது 26ஆம் தேதி டிஸ்மிஸ் செய்யப்படவிருப் பதாக அ.தி.மு.கவின் அதிகாரப்பூர்வ நாளேடான நமது எம்.ஜி.ஆரில் வெளியான செய்தி புதிய சர்ச்சையை ஏற்படுத்தியுள்ளது.

அ.தி.மு.கவில் எடப்பாடி பழனிச்சாமி மற்றும் ஓ.பன்னீர்செல்வம் ஆகியோரது அணிகள் இணைந்தபின்னர், கட்சியிலிருந்து சசிகலா குடும்பத்தினரை ஓரங்கட்டும் நடவடிக்கைகளில் இருவரும் இறங்கினர். சென்னை வானகரத்தில் கடந்த செப்டம்பரில் கூட்டப்பட்ட பொதுக்குழுவில் சசிகலா மற்றும் தினகரன் ஆகியோருக்கு எதிராகவும் தீர்மானங்கள் நிறைவேற்றப்பட்டன. ஆனால், எடப்பாடி பழனிச்சாமி மற்றும் ஓ.பன்னீர்செல்வம் ஆகியோருக்கு எதிராக டி.டி.வி. தினகரன் மற்றும் அவரின் ஆதரவாளர்கள் செயல்பட்டு வருகின்றனர்.

அ.தி.மு.க.வின் அதிகாரபூர்வ நாளிதழான நமது எம்.ஜி.ஆர். மற்றும் தொலைக்காட்சியான ஜெயா டி.வி. போன்றவை சசிகலா குடும்பத்தினர் கட்டுப்பாட்டிலேயே இயங்கி வருகின்றன. அந்த நாளிதழில் நேற்று வெளியான ஒரு செய்தி தமிழக அரசியல் வட்டாரத்தில் சலசலப்பை ஏற்ப டுத்தியிருக்கிறது.

Read More: Malaysia Nanban News Paper on 22.11.2017


9 மாதங்களில் 400,788 சாலை விபத்துகள்

கோலாலம்பூர்,

இந்த ஆண்டு ஜனவரி தொடங்கி செப்டம்பர் மாதம் வரையில் நிகழ்ந்த 400,788 சாலை விபத்துகளில் 5,083 மர ணங்கள் ஏற்பட்டுள்ளதாக புக்கிட் அமான் விசாரணை மற்றும் சாலை அமலாக்கப் பிரிவின் இயக்குநர் சீனியர் அஸிஸ்டெண்ட் கமிஷனர் ஹாரூல் ஒத்மான் மன்சூர் தெரிவித்தார்.

இவற்றில் பள்ளி மாணவர்கள் சம்பந்தப்பட்ட சாலை விபத்துகளில் 1,077 மரணங்களோடு கடுமையான காயங்க ளால் 1,150 பேரும் சிராய்ப்புக் காயங்களால் 1,675 பேரும் பாதிக்கப்பட்டுள்ளதாகப் பதிவு செய்ய ப்பட்டுள்ளது.

Read More: Malaysia Nanban Newspaper on 13.11.2017


சீனர்களும் இந்தியர்களும் மலாய்மொழியில் புலமை பெறட்டும்.

மலேசியர்களில் புதிய தலைமுறையினர் மலாய் மொழியில் கட்டாயம் புலமை பெற்றவர்களாக இருக்கவேண்டும் என்று பிரதமர் டத்தோ ஸ்ரீ நஜீப் வலி யுறுத்தியுள்ளார். ஒருவரின் இன பின்னணி எத்தகையது என்பது எல்லாம் இங்கு கருத்தில் எடுத்துக் கொள்ள வேண்டியது இல்லை. தேசிய மொழியில் சீனர், இந்தியர் உட்பட அனைத்து இனங்களும் குறைந்தபட்சம் தேசிய மொழியில் பாண்டித்துவம் பெற்றிருக்க வேண்டும். தரமான தேசியமொழியில் உரையாடக் கூடியவர்கள் என்ற நிலையினை நாம் நிலை நாட்ட வேண்டும். தெளிவற்ற முறையில் பேசும் நிலையினை மலேசிய நடப்பு தலைமுறையினர் ஒரு போதும் கடைப்பிடிக்கலாகாது. புதிய தலைமுறையினர் சீனராக, இந்தியராக வேறு இனப்பிரிவினராக இருந்த போதிலும் தேசியமொழியில் நன்கு உரையாடக்கூடியவராக விளங்க வேண்டும். சீனப்பள்ளிக்கு சென்றாலும் சரி அல்லது தமிழ் பள்ளிக்கு சென்றாலும் சரி இவர்கள் பகாசா மலேசியாவில் நன்கு பேசக்கூடியவராக அவசியம் விளங்க வேண்டும். இத்தகைய இலக்கினை அடைவதற்கு நாம் பாடுபட வேண்டிய அவசியம் உள்ளது. இது நமது மொழி, நமது அடையாளம் சம்பந்தப்பட்ட விஷயம். யுகே எம் கலாச்சார மாநாட்டில் பிரதமர் உரையாற்றினார். மாநாட்டின் திறப்பு விழாவின் போது பிரதமரின் துணைவியார் டத்தின் ஸ்ரீ ரோஸ்மா மன்சோர், அர சாங்கத்தின் கலாச்சார ஆலோசகர் டான்ஸ்ரீ ரயிஸ் யாத்திமும் உடன் இருந்தனர். பகாசா மலேசியா, ஆங்கிலம் போன்ற மற்ற மொழிகளை பயன் படுத்துவதில் சமன்பாடு காண்பதில் சில சமயங்களில் பிரச்சினை என்பதனை பிரதமர் நஜீப் ஒத்துக் கொண்டார். இதர மொழிகளின் உபயோகத்தை அரசு ஒருபோதும் கட்டுப்படுத்தாது. இரண்டாவது, மூன்றாவது மொழிகளில் மக்கள் புலமை பெறுவதற்கு நாங்கள் ஆக்கமும் ஊக்கமும் தந்து உதவுகிறோம்.


அரசியல் செய்யாமல் சொல்லுங்கள்.. விமானப்படை தாக்குதலில் ஒருவராவது கொல்லப்பட்டாரா? காங்கிரஸ் கேள்வி!

டெல்லி:

இந்திய விமானப்படை பாகிஸ்தானில் நடத்திய தாக்குதலில் உண்மையில் எத்தனை பேர் கொல்லப்பட்டார்கள் என்பது பெரிய விவாதமாக உருவெடுத்து இருக்கிறது.கடந்த வாரம் இந்திய விமானப்படை பாகிஸ்தான் எல்லைக்குள் சென்று பாலக்கோடு உட்பட நான்கு இடங்களில் தாக்குதல் நடத்தியது. இந்த தாக்குதலில் ஜெய்ஷ் இ முகமது தீவிரவாத முகாம்கள் 3 அழிக்கப்பட்டதாக கூறப்பட்டது.

ஆனால் பாகிஸ்தான் இதை மறுத்தது. பாகிஸ்தானில் இந்திய விமானப்படை நடத்திய தாக்குதலில் எத்தனை தீவிரவாதிகள் பலியானார்கள் என்பதுதான் தற்போது மிகப்பெரிய கேள்வியாக மாறி உள்ளது.முதலில் வெளியான தகவலின்படி இந்த தாக்குதலில் 300 - 400 தீவிரவாதிகள் வரை பலியாகி இருக்க லாம் என்று கூறப்பட்டது. அதன்பின் நேற்று பேசிய பாஜக தேசிய தலைவர் அமித் ஷா, இந்த தாக்குதலில் 250 தீவிரவாதிகள் வரை கொல்லப்பட்டு இருக்கலாம் என்று கூறினார். ஆனால் பாகிஸ்தான் அரசு இதை தொடர்ந்து மறுத்து வருகிறது.

இந்த நிலையில் காங்கிரஸ் உள்ளிட்ட எதிர்க்கட்சிகள் இதுகுறித்து தொடர்ந்து கேள்வி எழுப்பியது. இதுகுறித்து காங்கிரஸ் ராஜ்யசபா எம்.பி கபில் சிபல் எழுப்பியுள்ள கேள்வியில், நியூயார்க் டைம்ஸ், லண்டனின் ஜேன் இன்பர்மேஷன் குரூப், வாஷிங்டன் போஸ்ட், டெய்லி டெலிகிராப், தி கார்டியன், ராய்ட்டர்ஸ் என்று வெளிநாட்டு ஊடகங்கள் யாருமே பாகிஸ்தானில் யாருமே சாகவில்லை என்று கூறுகிறார்கள், ஆனால் நீங்கள் ஏன் மாற்றி கூறுகிறீர்கள், இந்த தாக்குதலை ஏன் அரசியலாக்க பார்க்கிறார்கள்'' என்று கேள்வி எழுப்பி உள்ளார்.

அதேபோல் காங்கிரஸ் கட்சியை சேர்ந்த முன்னாள் மத்திய அமைச்சர் மனிஷ் திவாரி இதுகுறித்து கேள்வி எழுப்பி உள்ளார். அதில், ''விமானப்படை மேஜர் ஆர்ஜிகே கபூர் கூறுகையில், இப்போதைக்கு எத்தனை பேர் இறந்தார்கள் என்று சொல்ல முடியாது. பலி எண்ணிக்கையை சரியாக கணக்கிட முடி யாது, என்கிறார். ஆனால் அமித் ஷா 250 பேர் பலியாகிவிட்டதாக கூறுகிறார். இந்த விமான தாக்குதலை வைத்து அமித் ஷா அரசியல் செய்கிறார்'' என்று மனிஷ் திவாரி கேள்வி எழுப்பியுள்ளார்.

இதுகுறித்து கேள்வி எழுப்பியுள்ள முன்னாள் காங்கிரஸ் மத்திய அமைச்சர் ப.சிதம்பரம் ''விமானப் படையின் துணைத் தளபதி உயிர் இழந்தோர் எண்ணிக்கை பற்றி கருத்துக் கூற மறுத்து விட்டார். 300/350 பேர் உயிரிழந்தார்கள் என்ற செய்தியை யார் பரப்பியது?இந்திய குடிமகன் என்ற முறையில் என்னுடைய அரசை நான் நம்புகிறேன். ஆனால் உலகம் நம்ப வேண்டுமே? அதற்கான முயற்சியை அரசு எடுக்க வேண்டும் என்று சிலர் சொன்னதில் என்ன தவறு?, என்று கேட்டு இருக்கிறார்.


மே 9ஆம் தேதி  புதன் கிழமை பொது விடுமுறை

கோலாலம்பூர்,

நாட்டின் 14ஆவது பொதுத் தேர்தல் நடைபெறும் தினமான மே 9ஆம் தேதி  புதன் கிழமை பொது விடுமுறை வழங்கப்படுகிறது என்று பிரதமர் துறை அலுவலகம் நேற்று அறிவித்துள்ளது. மே 9ஆம் தேதி வேலை தினம் என்ற போதிலும் அன்றைய தினமே பொதுத் தேர்தல் நடத்தப்படும் என்று நேற்று முன்தினம் (செவ்வாய்க்கிழமை) கூடிய தேர்தல் ஆணையம் முடிவு செய்தது.

Read More: Malaysia Nanban Tamil Daily on 12.4.2018


50க்கும் மேற்பட்ட முறை ஓரின உறவுக்கு உட்படுத்தப்பட்ட மாணவன்.

பெட்டாலிங்ஜெயா, சரவா முகா பகுதியில் உள்ள பள்ளி ஆசிரியர் ஒருவர் ஒரு மாணவரை 50க்கும் மேற்பட்ட முறையில் ஓரின உறவில் உட்படுத்திய குற்றத்திற்காக கைது செய்யப்பட்டுள்ளார். 2015ஆம் ஆண்டிலிருந்து சம்பந்தப்பட்ட ஆசிரியர் இந்த துர்நடவடிக்கையில் ஈடுபட்டு வருகிறார். தனக்கு நேர்ந்து வரும் இந்த இழி வான நடவடிக்கை குறித்து மாணவர் மற்றொரு ஆசிரியரிடம் முறையிட்டார். இந்த சித்ரவதையினை சகிக்க முடியாத மாணவர் போலீசில் புகார் செய்துள்ளார். இதனை அறிந்த சந்தேக பேர்வழி பையனை படாத பாடுபடுத்தியுள்ளார். ஆசிரியருக்கு பயந்து கொண்டு மாணவர் மௌனம் காத்து வந்தார் என்று முகா மாவட்ட போலீஸ் தலைவர் துணை சூப்ரிண்டெண்டன் ஜிம்மி பன்யாங் தெரிவித்தார். கபிட்டில் உள்ள ஒரு கிராமப்புறப் பள்ளியில் சந்தேகப் பேர்வழி ஆசிரியராக பணியாற்றி வருகிறார். இவர் நேற்று முன்தினம் கைது செய்யப்பட்டார். இன்று இவர் முகா போலீஸ் நிலையத்திற்கு கொண்டு செல்லப்படுவார்.குற்றவியல் சட்டத்தின் கீழ் இவர் மேற்கொண்டு விசாரிக்கப்படுவார். குற்றச் சாட்டு நிரூபிக்கப்படுமானால் ஆசிரிய ருக்கு 20 ஆண்டு கால சிறைத் தண்டனையும் பிரம்படி தண்டனையும் விதிக்கப்படும்.


ரீஜெண்ட் த் தமிழ்ப்பள்ளிக்கு அனுமதி கிடைப்பதில் தாமதம்

(துர்க்கா) தம்பின்,

சுமார் வெ. 80 லட்சத்து 50 ஆயிரம் செலவில் கட்டி முடிக்கப்பட்டு, பயன்பாட்டிற்காக 2 ஆண்டாக மாணவர்கள் காத்தி ருக்கும் ரீஜண்ட் தோட்ட புதிய தமிழ்ப்பள்ளியை பயன்படுத்துவதற்கான அனுமதி கடிதத்தை அரசாங்கத்திடம் இருந்து பெற்றுக்கொடுக்க ம.இ.கா.வால் முடியவில்லையா என்று பெற்றோர் கேள்வி எழுப்புகின்றனர். இப்பள்ளிக்கூட விவகாரம் தொடர்பாக சனிக்கிழமை  தம்பின், கெமஞ்சேவில் சந்திப்புக் கூட்டம் நடைபெற்றது. ரீஜண்ட்  தோட்ட புதியத் தமிழ்ப்பள்ளி குறித்து இதில் பேசப்பட்டது.

கட்டி முடிக்கப்பட்டு, இன்னும் திறக்கப்படாமல் இழுபறி நிலையில் உள்ள இப்பள்ளிக்கூடம் குறித்து ம.இ.கா. தம்பின் தொகுதித் தலைவர் டத்தோ ராஜேந்திரன் வெறுமனே அறிக்கை விடுவதை விடுத்து, பள்ளியை திறப்பதற்கான காரியத்தில் இறங்க வேண்டும் என்று  பெற்றோர் ஆசிரியர் சங்கத்தின் முன்னாள் பொறுப்பாளர் ஆர்.தேவேந்திரம் (55) வலியுறுத்தினார். கறையான்களால் அரிக்கப்பட்டு மோசமான நிலையில் இருந்த ரீஜண்ட் தோட்டத் தமிழ்ப்பள்ளிக்கு பதில் புதிய பள்ளிக்கூடம் கட்டுவதற்கான போராட்டத்தை முன்னெடுத்தது ரெப்பா சட்டமன்ற உறுப்பினர் எஸ்.வீரப்பனும் மாணவர்க ளின் பெற்றோர்களும்  என்பது டத்தோ ராஜேந்திரனுக்கு வேண்டுமானால் தெரியாமல் இருக்கலாம் என்று பெற்றோர் சார்பாக எம்.மோகன் பேசுகையில் கூறினார்.

Read More: Malaysia Nanban News Paper on 8.1.2017


முடிவில் மாற்றமில்லை. தண்ணீர் விலை அதிகரிக்கும்.- அமைச்சர் டாக்டர் சேவியர் ஜெயகுமார்

கோலாலம்பூர்,

நாட்டில் தண்ணீர் கட்டணங்களை அதிகரித்தால் குறைந்த வருமானம் பெறும் பிரிவினருக்கு அது சுமையை ஏற்படுத்தும் என்பதை மலேசிய நண்பன் தொடர்ந்து வலியுறுத்தி வரும் வேளையில், தண்ணீர் கட்டண அதிகரிப்புக்கு பெரும்பாலான மாநில அரசாங்கங்கள் ஒப்புக்கொண்டிருப்பதாகவும் இவ்வாண்டு புதிய கட்டணங்கள் அமலாக்கக்கூடும் என்றும் நீர், நில, இயற்கை வளத்துறை அமைச்சர் டாக்டர் சேவியர் ஜெயகுமார் திட்டவட்டமாகக் கூறி யுள்ளார். சில மாநிலங்களில் 10 ஆண்டுகளுக்கும் மேலாக நீர்க் கட்டணங்கள் மறுஆய்வு செய்யப்படவில்லை.

Read More: Malaysia Nanban Tamil Daily 17.1.2019


`என்னை அடிப்பதுபோல அடி... நான் அழுவதுபோல அழுகிறேன்'

”மக்களுக்கு தீங்கு விளைவிக்கும் திட்டம் ஏதும் தமிழகத்தில் செயல்படுத்தப்படாது என கூறி வரும் முதலமைச்சர் எடப்பாடி பழனிசாமி, மக்களின் ஸ்டெர்லைட் ஆலை எதிர்ப்புப் போராட்டத்தைக் கண்டுகொள்ளாமல் இருப்பது ஏன்?’’ என பச்சைத் தமிழகம் கட்சியின் ஒருங்கிணைப்பாளர் சுப.உதயகுமார் கேள்வி எழுப்பியுள்ளார்.

தூத்துக்குடி மாவட்டம் திருச்செந்தூரில் ஸ்டெர்லைட் ஆலையை நிரந்தரமாக மூடிட வலியுறுத்தி பேரணி மற்றும் கண்டன ஆர்ப்பாட்டம் நடைபெற்றது. ஆர்ப்பட்டத்தில் பேசிய சுப.உதயகுமார், ”தூத்துக்குடியில் இயங்கி வரும் ஸ்டெர்லைட் ஆலை நிலம், நிலத்தடி நீர் மற்றும் காற்று என அனைத்திலும் நச்சுத்தன்மையை ஏற்படுத்தி வருகிறது. இந்த ஆலைக்கு எதிரான குமரெட்டியாபுரம் என்ற ஒரு கிராம மக்களின் போராட்டம், இன்று வெளிநாடுகளில் வாழும் தமிழர்களிடையேயும் தாக்கத்தை ஏற்படுத்தி உள்ளது. இந்த ஆலைக்கு  எதிராக அவர்கள் இருக்கும் இடத்திலேயே கோஷம் எழுப்பி எதிர்ப்பை வெளிக்காட்டி வருகின்றனர்.

இந்த ஆலையைச் சுற்றியுள்ள கிராம மக்கள் எந்த அளவுக்குப் பாதிப்புகளை அடைந்திருப்பார்கள் என்பது அவர்களின் போராட்டக் குரலில் எதிரொலிக்கும் அனல் கோஷத்தில் தெரிகிறது. மக்களுக்கு தீங்கு விளைவிக்கும் எந்தத் திட்டத்தையும் இந்த அரசு நிறைவேற்றாது என முதல்வர் கூறிவருகிறார். இந்த ஆலை செயல்படுவதே தீங்கு எனவும் இதை மூடிட வலியுறுத்தியும்தான் அக்கிராம மக்கள் போராட்டத்தில் ஈடுபட்டு வருகிறார்கள், அப்போது இதை மட்டும் ஏன் அரசு ஏற்க மறுக்கிறது? இந்த ஆலையால் இன்று பாதிப்பு அவர்களுக்கு.., நாளை நமக்கானது என நினைத்து அனைவரும் இணைந்து எந்தச் சோதனையிலும் ஒற்றுமை கலையாமல் இந்த ஆலைக்கு எதிராகப் போராட வேண்டும்.

ஸ்டெர்லைட் எதிர்ப்புப் போராட்டம் மட்டுமல்ல, நியூட்ரினோ, ஹைட்ரோ கார்பன், கூடங்குளம் அணு உலை, கல்பாக்கம் அணு உலை, கெயில் குழாய் எதிர்ப்பு என தமிழகம் முழுவதுமே போராட்டக் களமாகத்தான் காட்சி அளிக்கிறது. காவிரி மேலாண்மை வாரியம் அமைத்திட வலியுறுத்தி அ.தி.மு.க-வினர் தமிழகம் முழுவதும் உண்ணாவிரதத்தை நடத்தி முடித்துள்ளனர். ’என்னை அடிப்பது போல அடி.. நான் அழுவது போல அழுகிறேன்’ என டெல்லியில் பா.ஜ.க-வும் தமிழகத்தில் அ.தி.மு.க-வும் சேர்ந்து மக்களுக்கு நடப்பது எதுவுமே தெரியாது என நினைத்துக்கொண்டு நாடகம் ஆடி வருகிறார்கள். மத்திய அரசு காவிரி விவகாரத்தில்  உச்ச நீதிமன்றத்தில் விளக்கம் கேட்பது போல கால விரயம் செய்து வருகிறது'' என்றார்.


அனைத்து தொகுதிகளிலும் அம்னோவை எதிர்த்து மகாதீர் போட்டி!

நடப்பு அரசியல் சூழ் நிலையில் வரும் 14 ஆவது பொதுத் தேர்தலில் அம்னோவை எதிர்த்து அனைத்து தொகுதிகளிலும் துன் டாக்டர் மகாதீரின் பெர்சத்து கட்சி போட்டியிடும் என்று எதிர்பார்க்கப்படுகிறது. இதன் தொடக்க கட்டமாக பினாங்கு மாநிலத்தில் அம்னோவின் வசம் இருக்கும் 10 சட்டமன்றத் தொகுதிகளிலும் 3 நாடாளுமன்றத் தொகுதிகளிலும் அக்கட்சி போட்டியிடப் போவதாக பார்ட்டி பிரிபூமி பெர்சத்து பகிரங்கமாக அறிவித்துள்ளது. ஆனால், ‘பக்காத்தான் ஹராப்பான்’ கூட்டணி கட்சிகளின் தலைவர்கள் கூட்டத்தில் இதுபற்றி விவாதித்து எடுக்கப்படும் முடிவை நாங்கள் மதிப்போம் என பெர்சத்து கட்சியின் பினாங்கு மாநில தலைவர் மர்சூக்கி யாஹ்யா கூறினார். துன் மகாதீரும் அம்னோவின் அனைத்து தொகுதிகளிலும் பெர்சத்து வேட்பாளர்களை நிறுத்தும் சாத்தியம் இருப்பதை ஏற்கெனவே சுட்டிக்காட் டியி ருந்தார். வாய்ப்பு கிடைத்தால் பினாங்கில் எல்லா தொகுதிகளிலும் அம்னோவை நாங்கள் எதிர்ப்போம். அரசாங்கத்தில் பல மாற்றங்களை பொதுமக்கள் எதிர்பார்ப்பதால் நகரங்களில் மட்டுமின்றி கிராமப்புறங்களிலும் கண்டிப்பாக பெர்சத்து கட்சி அம்னோவை வீழ்த்தும் என்றும் மர்சூக்கி யாஹ்யா சூளுரைத்தார். தற்போது பாஸ் கட்சி பக்காத்தானுடன் உறவை முறித்துக் கொண்டுள்ள இந்நிலையில் கண்டிப்பாக மும்முனை போட்டி நிலவும் என எதிர்ப் பார்க்கப் படுகிறது. இருப்பினும், சுங்கை ஆச்சேவில் கெஅடிலானுக்கும் பாஸுக்கும் நடந்த மோதலைப் போல பக்காத்தான் கூட்டணிக்குள் இருக்கும் கட்சிகளுக்கு இடையே போட்டாப் போட்டி நடக்காமல் இருக்க, முறையான முடிவு எடுக்கப்படும் என்று மர்சூக்கி யாஹ்யா நம்பிக்கைக் தெரிவித்தார்.


வாக்காளர்களின் பெயர், முகவரிகள் வேறு தொகுதிக்கு மாற்றி மோசடி.

நிபோங் திபால், ஜூலை 6- வாக்காளர்களிடம் ஆசை வார்த்தைகளைக் கூறி அவர்களின் பெயர், முகவரியை ஒரு தொகுதியிலிருந்து மற்றொரு தொகுதிக்கு மாற்றப்பட்ட விவ காரம் தொடர்பில், பாதிக்கப் பட்ட வாக்காளர்கள் நேற்று முன்தினம் போலீசில் புகார் செய்தனர். நிபோங் திபால் நாடாளுமன்றத் தொகுதியிலுள்ள இந்திய வாக் காளர்களை வீடு வீடாகச் சென்று சந்தித்த சில தரப்பினர் உங்களுக்கு உதவிப் பொருட் களை வழங்குகிறோம் எனக் கூறி அவர்களின் அடையாள அட்டையை பெற்றுக்கொண்டு, இந்த மோ டியை செய்த கும்பலின் நடவடிக்கை அம்பலத்திற்கு வந்துள்ளது. நிபோங் திபால் நாடாளுமன்றத் தொகுதியிலிருந்து தங்களின் பெயர், பத்துகவான் நாடாளுமன்றத் தொகுதியிலிருந்து பிறை சட்டமன்றத் தொகுதிக்கு மாற்றப்பட்டுள்ளது கண்டு அவர்கள் அதிர்ச்சியடைந்ததாக ஜாவி சட்டமன்ற உறுப்பினர் சூன் லீப் சீ தெரிவித்தார். இதுவரையில் நிபோங் திபால் வட்டாரத்தில் 40 வாக்காளர்களின் பெயர் மாற்றப்பட்டுள்ளது கண்டு பிடிக்கப்பட்டுள்ளது. இதன் எண்ணிக்கை மேலும் உயரலாம் என நம்புவதாக அவர் கூறினார். தேசிய முன்னணிக்கு ஆதரவான சில கட்சிகள், அரசு சாரா இந்திய இயக்கங்கள் இந்த நடவடிக்கையில் மும் முரமாக செயல்பட்டு வருகின்றது. வாக்காளர்களை ஏமாற்றி மேற்கொள்ளப்படும் இந்நடவடிக்கைக்கு உடனடியாக முற்றுப்புள்ளி வைக்க வேண்டு மென அவர் கேட்டுக் கொண்டார். போலீசாரும், தேசிய பதிவி லாகாவும் உடனடி விசா ரணை தொடங்க வேண்டுமெனக் கோரி, பாதிக்கப்பட்ட 40 வாக்காளர் களில் 27 பேர், நம்பிக் கைக் கூட்டணியின் நிபோங் திபால் தொகுதி நாடாளுமன்ற உறுப் பினர் டத்தோ மன்சோர் ஒஸ்மான், ஜாவி சட்டமன்ற உறுப்பினர் சூன் லீப் சீ, பிறை சட்ட மன்ற உறுப்பினர் டாக்டர் பி.இராமசாமி ஆகியோருடன் சென்று தென் செபராங் பிறை, சுங்கை ஜாவி போலீஸ் தலைமையகத்தில் புகார் செய்தனர். கடந்த சில தினங்களாக தென் செபராங் பிறை வட்டாரத்தில் மிகவும் பரபரப்பாக பரவிக் கொண்டிருக்கும் விவகாரம் இது என்பது குறிப்பிடத்தக்கது.


தீபா தாக்கப்பட்டதை கண்டித்து உருண்டு சென்று மனு கொடுத்த தொண்டர்!

போயஸ் கார்டனில் தீபாவை தாக்கியவர்கள் மீது நடவடிக்கை கோரி தீபா ஆதரவாளர்கள் கமிஷனர் அலுவலகத்தில் உருண்டு சென்று மனு கொடுக்கும் போராட்டம் நடத்தினர். ஜூன் 10 ஆம் தேதி போயஸ் கார்டனுக்கு தீபா சென்றதால் பெரும் பரபரப்பு ஏற்பட்டது. அங்கு தீபா மற்றும் அவரது சகோதரர் தீபக் இடையே கருத்து வேறு பாடு ஏற்பட்டுள்ளது. இதனைதொடர்ந்து போயஸ் இல்லத்தில் தான் தாக்கப்பட்டதாக தீபா செய்தியாளர்களிடம் தெரிவித்தார். தீபா தாக்கப்பட்டதற்கு நடவடிக்கை எடுக்கக்கோரி இன்று வித்யாசமான முறையில் காவல்துறையிடம் மனு கொடுத்துள்ளார் தீபா பேரவையின் நிர்வாகி ஒருவர். கமிஷனர் அலுவலகம் முன்பு ஒருசில பெண் தொண்டர்களை ஒன்றுதிரட்டி சாலையில் உருண்டு சென்று கமிஷ்னரிடம் மனு கொடுக்க முயற்சி செய்துள்ளார் அவர். காவல்துறை அவர்களை தடுத்து திருப்பி அனுப்பியுள்ளனர். தீபா பேரவையின் தொண்டர்கள் இந்த வித்யாசமான மனு கொடுக்கும் போராட்டத்தை நடத்துபோது ”இளைய புரட்சி தலைவி தீபா வாழ்க” என்று கோஷங்கள் எழுப்பி அங்குள்ள அனைவரின் கவனத்தையும் ஈர்த்தனர்.


உலக வரைபடத்தில் வடகொரியா என்ற தேசமே இருக்காது: டிரம்ப்

வடகொரியா மேற்கொண்டு வரும் தொடர் ஏவுகணை சோதனையால் உலகநாடுகள் கடும் பீதியில் உள்ளன. குறிப்பாக அமெரிக்காவுக்கு தீராத தலைவலி யாக உள்ளது. சமீபத்தில் முடிந்த வடகொரியாவின் சோதனை வெற்றி பெற்றதைத் தொடர்ந்து, வடகொரிய அதிபர் கிம் ஜங் உன் தற்போது நாங்கள் கண்டுபிடித்துள்ள இந்த ஏவுகணை சோதனை, அமெரிக்காவின் எந்த மூலையில் இருக்கும் இலக்கையும் எளிதாக தாக்கி அழிக்கக்கூடியது என்று கூறியிருந்தார். இந்நிலையில் அமெரிக்க அதிபர் டிரம்ப், புதிய அணு ஆயுத சோதனை என்ற பெயரில் வட கொரியா தினம், தினம் புதுப்புது குடைச்சல்களை துவக்கிக் கொண்டே இருந்தால், அதை இனியும் அமெரிக்கா பொறுப்பதாக இல்லை. உடனடியாகப் போரைத் துவக்கி உலக வரைபடத்தில் வட கொரியா என்ற ஒரு தேசத்தையே இல்லாமல் செய்துவிடும் நிலையை உருவாக்கவே வடகொரொயா எங்களைச் சீண்டிப் பார்க்கிறது என்றும் கூறியுள்ளார். மேலும் டிரம்ப் அமைச்சரவையின் சட்டமன்ற உறுப்பினராகத் திகழும் லின்ட்சே கிர ஹாம் கூறுகையில், வடகொரியாவின் அணு ஆயுதச் சோதனைகளை மட்டுமல்ல வடகொரியாவையே முற்றிலுமாக ஒழித்துக் கட்டி விட முடியும், என எச்சரிக்கை விடுத்துள்ளார்.


ஊழல் புகார்கள் மலேசியாவில் அதிகரிப்பு.

லக்ஸம்பர்க்,

ஊழல்  சம்பவங்கள் குறித்து புகார்  செய்யும் நடவடிக்கைகள் மலேசியாவில் அதிகரித்து வருகின்றன என பிரதமர் துன்  டாக்டர் மகாதீர் முகமட் நேற்று இங்குள்ள பன்னாட்டு ஊழல் எதிர்ப்புக் கழகத்தில் உரையாற்றுகையில் கூறியுள்ளார். ‘‘மலேசியாவில் ஊழல்  எதிர்ப்புப் போராட்டம் சாதனை கள், சவால்கள், கண்ணோட்டங்கள்’’ எனும் தலைப்பில் அவர் உரையாற்றினார்.  எல்லா நிலைகளிலுமான  ஊழல் குறித்து மக்கள் அஞ்ச வேண்டியதில்லை எனும்  பொருத்தமான  செயல் நுட்பத்தை பக்காத்தான் ஹராப்பான் அரசாங்கம்  கொண்டுள்ளது. அதனால் ஊழல் தொடர்பான புகார்கள் அதிகரித்து வருவ தாக மலேசிய  ஊழல் தடுப்பு ஆணையம் (எம்ஏசிசி) கூறியுள்ளது.

Read More: Malaysia Nanban Tamil Daily on 23.1.2019


அல்தான் துயா கொலை: அந்த 13 ஆண்டுகள்

கடந்த 2006 ஆம் ஆண்டு மங்கோலிய மாடல் அழகியும் ஒரு தேர்ச்சி பெற்ற மொழி பெயர்ப்பாளருமான அல்தான்துயா ஷரிபு ஒரு காட்டுப்பகுதியில் படுகொலை செய்யப்பட்டு அவரது உடல் சிதறடிக்கப்பட்ட சம்பவம் பற்றிய செய்திகள் வெளிவந்தபோது நாடே அதிர்ந்தது. இந்த சம்பவம் நடந்து 13 ஆண்டுகளாகிவிட்டன. சம்பவத்தின் ஒரு நிகழ்வுக் கோர்வையைக் காண்போம்

*

2006
- அல்தான்துயா காணாமல் போனதாக அவரின் உறவினர் ஒருவர் புகார் தெரிவிக்கிறார். விசாரணையில் இறங்கிய காவல்துறை அவர் தலையில் சுடப்பட்டு மாண்ட பின்னர் அவரது உடலில் கட்டப்பட்ட சக்தி மிக்க வெடிகுண்டுகள் வெடிக்கப்பட்டு அவர்

உடல் சிதறி மாண்டிருக்கிறார் என்று கண்டுபிடிக்கப்பட்டது.

அதிரடி காவல் பிரிவைச் சேர்ந்த அஸிலா, சிருள் ஆகிய இருவர் நவம்பர் மாத தொடக்கத்தில் கைது செய்யப்படுகிறார்கள். அதன் பின்னர் முன்னாள் பிரதமர் நஜீப்பின் தனிப்பட்ட செயலாளர் அப்துல் ரசாக் பகிண்டா இக்கொலைக்கு உடந்தையாக இருந்ததாகக் கூறி கைது செய்யப்படுகிறார்.

இரண்டு வாரங்களுக்கு

பிறகு அஸிலா, சிருள் இருவரும் குற்றஞ்சாட்டப்படுகிறார்கள். புக்கிட் ராஜாவிலுள்ள ஒரு வனப்பகுதியில் அக்டோபர் 19 ஆம் தேதி இந்த கொலை நடந்ததாக கூறப்படுகிறது.

*
 2007
- ஜூன் மாதத்தில் அஸிலா, சிருள், ரசாக் பகிண்டா ஆகியோர் மீது விசாரணை நடக்கிறது. கடந்த 2004 ஆம் ஆண்டு, 2005 ஆம் ஆண்டுகளில் அல்தான்துயா பிரான்ஸ், லண்டன் நகர்களில் ரசாக் பகிண்டாவையும் முன்னாள் பிரதமர் நஜீப்பையும் சந்தித்ததாக சாட்சிகள் கூறுகின்றன.

இதே மாதத்தில் அல்தான் துயாவின் தந்தை ஷரிபு ஸ்டீவ் அவரின் மனைவி அல்தான்செட்செக் சஞ்சா, அவர்களின் இரண்டு பேரப்பிள்ளைகள் ஆகியோர், அஸிலா, சிருள் , ரசாக் பகிண்டா மற்றும் மலேசிய அரசாங்கத்தின் மீது வழக்குப்போடுகிறார்கள்.

அல்தான்துயா மரணத்திற்கு 100 மில்லியன் வெள்ளி இழப்பீடு வழங்க வேண்டுமென அந்த சிவில் வழக்கில் கூறப்படுகிறது.

*
 2008
- ஜூலை மாதத்தில் ஒரு தனியார் உளவு பேதாவான பி.பாலசுப்பிரமணியம் என்பவர் நஜீப்புக்கும் ரசாக் பகிண்டாவுக்கும் அல்தான் துயாவுக்கும் இடையில் தனிப்பட்ட தொடர்பு இருந்தது என்று ஒரு சத்தியப்பிரமாண வாக்குமூலத்தின் மூலம் பரபரப்பை

ஏற்படுத்துகிறார்.

எனினும் மறுநாளே அதை மாற்றிக் கொள்கிறார். இரண்டாவது சத்தியப்பிரமாணம் வெளியிட்டு அவர்களுக்கு இடையில் எந்த தொடர்பும் இல்லை என்று கூறுகிறார்.

அக்டோபர் மாதத்தில் ஷாஆலம் நீதிமன்றத்தில் ரசாக் பகிண்டா எந்த தவறும் இழைக்கவில்லை என்றுகூறி விடுதலை செய்யப்படுகிறார். எனினும்

அஸிலா, சிருள் இருவரும் எதிர்வாதம் புரிய வேண்டுமென நீதிமன்றம் உத்தரவிடுகிறது. அவர்களுக்கு எதிரான வழக்கை அரசுத்தரப்பு நிரூபித்துள்ளதாக நீதிமன்றம் கூறுகிறது.

ரசாக் பகிண்டாவுக்கு எதிராக போதுமான ஆதாரங்கள் இல்லை என்பதால் அவரது விடுதலையை எதிர்த்து அரசுத்தரப்பு மேல்முறையீடு செய்வதில்லை என்று முடிவு செய்தது.

*
 2009
-

ஜனவரி மாதத்தில் அஸிலாவும் சிருளும் நீதிமன்றத்தில் தங்களை தற்காத்து வாதாடுகிறார்கள்.

ஏப்ரல் மாதத்தில் 159 நாட்கள் நடந்த விசாரணைக்குப் பிறகு சிருள் , அஸிலா இருவரும் குற்றவாளிகள் என்று நீதிமன்றம் தீர்ப்பளிக்கிறது. இருவருக்கும் மரண தண்டனை விதிக்கப்படுகிறது.

அடுத்த சில தினங்களில் அவர்கள் இருவரும் தீர்ப்பை எதிர்த்து மேல்முறையீடு செய்கிறார்கள்.

*
 2013
-
 மார்ச் மாதத்தில் உளவு பேதா

பாலசுப்பிரமணியம் மாரடைப்பால்

காலமாகிறார்.

ஆகஸ்ட் மாதத்தில் அஸிலா ,சிருள் இருவர் செய்த மேல்முறையீட்டு வழக்கில் அவர்கள் தண்டனையிலிருந்து விடுதலை செய்யப்படுகிறார்கள். அரசுத்தரப்பு கூட்டரசு நீதிமன்றத்தில் இதை எதிர்த்து மேல்முறையீடு செய்கிறது.

*
 2014
-

ஜூன்

மாதத்தில் கூட்டரசு நீதிமன்றத்தில்

மூன்று நாட்கள் வரை மேல்முறையீட்டு விசாரணை நடக்கிறது.

*
 2015
-
 ஜனவரி

மாதத்தில் அஸிலா, சிருள் ஆகிய இருவரின் விடுதலை செல்லாது. அவர்கள் மீதான மரண தண்டைனையை உறுதி செய்வதாக நீதிமன்றம் தீர்ப்பளித்தது.

தீர்ப்பின்

போது

அஸிலா நீதிமன்றத்தில் இருந்தார். ஆனால் சிருள் நீதிமன்றம் வரவில்லை என்று கூறப்பட்டது.

ஜாமீனில் இருக்கும்போது சிருள் 2014 ஆம் ஆண்டு

ஆஸ்திரேலியாவுக்கு தப்பியோடிவிட்டதாகவும் அவர் கைது செய்யப்பட்டு சிட்னி வில்லாவூட் தடுப்பு முகாமில் இருப்பதாக கூறப்பட்டது. அவர் அங்கு அரசியல் அடைக்கலம் தேட முயன்றதாகவும் கூறப்பட்டது. மரண தண்டனை கைதிகளை ஆஸ்திரேலியா

நாடு கடத்த சட்டமில்லை என்பதால் அவரை நாட்டுக்கு திரும்ப கொண்டுவர முடியவில்லை என்றுகூறப்பட்டது.

*
 2017
- அல்தான்துயாவின் 15 வயது மகன் மரணமடைந்ததாக அறிவிக்கப்பட்டு அவர்கள் தொடுத்தவழக்கிலிருந்து அச்சிறுவனின் பெயர் நீக்கப்படுகிறது.

*
 2018
- 14 ஆவது பொதுத் தேர்தல் நடைபெறுகிறது. அரசாங்கம் மாறுகிறது. ஆட்சி மாற்றமும் நிகழ்கிறது. அல்தான்துயாவின் தந்தை ஷரிபு ஸ்டீவ் சட்டத்துறைத் தலைவர் டான்ஸ்ரீ டோமி தோமஸையும் பிரதமர் துன் டாக்டர் மகாதீரையும் சந்தித்து காவல் துறையில் புகார் செய்து தமது மகளின்படுகொலையில் மறுவிசாரணை வேண்டுமென்று கேட்டுக் கொள்கிறார்,

மறுவிசாரணை நடைபெறும் என காவல்துறை பதிலளிக்கிறது.

* 2019
- இம்மாதம் டிசம்பர் 16 ஆம் தேதி காஜாங் சிறையிலிருக்கும் அஸிலா ஒரு சத்தியப்பிரமாண வாக்குமூலத்தை வெளியிடுகிறார்.

அல்தான்துயாவை கொலை செய்து தடயம் இல்லாமல் அவரை அழித்து

விட வேண்டும் என்று அவர் தம்மை கேட்டுக் கொண்டதாக கூறுகிறார். தாம் காரணம் கேட்டதற்கு அல்தான்துயா ஒரு ரஷ்ய உளவாளி, அவர் இருந்தால் நாட்டின் பாதுகாப்புக்கு ஆபத்து என்று

கூறினார். அவர் சொன்னதை செய்தேன். எனக்கு எதிரான மரண தண்டனையை மறுஆய்வு செய்ய வேண்டுமென அவர் கூறியிருக்கிறார்.

நஜீப் இந்த குற்றச்சாட்டை திட்டவட்டமாக மறுக்கிறார். இது திட்டமிட்டு என்மீது சுமத்தப்படும் ஒரு கொலைப்பழி. மரண தண்டனையிலிருந்து தப்பிக்க அஸிலா நடத்தும் நாடகம் என்கிறார்.இதற்கு எதிராக பள்ளிவாசலில் சத்தியம் செய்வேன் என்கிறார்.
அஸிலாவின் சத்தியப்பிரமாண வாக்குமூலம்தொடர்பான விசாரணை வரும் 2020ஆம் ஆண்டு ஏப்ரல் 20ஆம் தேதி நடைபெறும் என கூட்டரசு நீதிமன்றம் அறிவித்திருக்கிறது.


படிக்கும் போதே காம வெறியனாக வலம் வந்த திருநாவுக்கரசு.. யார் இவர்?.. பரபர தகவல்கள்

சென்னை:

பொள்ளாச்சி பாலியல் பலாத்கார சம்பவத்தில் கைதாகியுள்ள திருநாவுக்கரசு படிக்கும்போதே கல்லூரியில் காதல் மன்னனாக வலம் வந்துள்ளதாக கூறப்படுகிறது.200-க்கும் மேற்பட்ட பெண்களை அநியாயமாக பலாத்காரம் செய்து அதை வீடியோவாக எடுத்து பெண்களை அவ்வப்போது மிரட்டிய விவகாரத்தில் திருநாவுக்கரசு உள்பட 4 பேர் கைது செய்யப்பட்டனர்.

இது குறித்து பரபரப்பு தகவல்கள் வெளியாகியுள்ளன. மற்ற 3 பேர் காதல் வலையில் சிக்க வைக்கும் பெண்களிடம் தனிமையான இடத்துக்கு வரக் கோரி அழைக்கும் பணியை திருநாவுக்கரசு செய்துவந்துள்ளார். இந்த மிருக கும்பலுக்கு தலைவன்தான் திருநாவுக்கரசு. 27 வயதான இவர் எம்பிஏ படித்துள்ளார். இவருக்கு வசதிக்கு குறைவில்லை. வட்டிக்கு விடும் தொழில் செய்து வருகிறார். சொகுசு கார், பண்ணை வீடு என எதற்கும் பஞ்சமில்லாதவர்.

ஆடம்பரமாக வாழ்ந்து வந்த இவர் கல்லூரியிலும் பல பெண்களுடன் பழகி அவர்களையும் சீரழித்துள்ளதாக கூறப்படுகிறது. படிக்கும் போதே காதல் மன்னனாக வலம் வந்த இவரது நுனி நாக்கில் ஆங்கிலம் பேசுவது, பார்ப்பதற்கு சினிமா நடிகர் போல் இருப்பது ஆகியவற்றை கொண்டு இளம்பெண்களை மயக்கி காதல் வலையில் சிக்க வைத்துள்ளார்.

அது போல் பேஸ்புக்கில் பெண்கள் பெயரில் ஃபேக் ஐடி உருவாக்கி அதன் மூலம் இளம் பெண்களுக்கு பிரெண்ட் ரிக்வஸ்ட் கொடுத்து பின்னர் நட்பாகியுள்ளனர். அந்த பெண்களிடம் பாலியல் சந்தேகங்களை எழுப்பும் போது அவர்களும் பெண்கள் என நினைத்து சில விஷயங்களை உளறிவிட்டால் போதும் அதை வைத்தே இந்த கும்பல் அவர்களை மிரட்டிபணிய வைத்துள்ளது.

எந்த பெண் யாருக்கு சிக்கினாலும் சரி. முதலில் அவர்களிடம் பேச்சு கொடுப்பது திருநாவுக்கரசுதான். தேன் போல் அவர்களிடம் பேசி மயக்குவதில் கில்லாடியான இவர் பாதி பேரை பேசியே வலையில் சிக்க வைத்துள்ளார் என பகீர் தகவல்கள் வெளியாகியுள்ளன.


பிலிப்பைன்சில் நிலச்சரிவு - பலி 85 ஆக அதிகரிப்பு

மணிலா, ஜன. 3-

பிலிப்பைன்சில் கொட்டித் தீர்த்த கனமழையை தொடர்ந்து ஏற்பட்ட நிலச்சரிவில் சிக்கி பலியானோர் எண்ணிக்கை 75 ஆக அதிகரித்துள்ளது. பிலிப்பைன்சில் ஆண்டுதோறும் 20 புயல்கள் உருவாகின்றன. இதனால் பெய்துவரும் கனமழையில் ஏற்படும் வெள்ளத்தில் சிக்கி நூற்றுக்கணக்கான மக்கள் பலியாகி வருகின்றனர். இந்நிலையில் அந்த நாட்டின் மத்திய பகுதியில் அமைந்துள்ள பிகோல், கிழக்கு விசயாஸ் பிராந்தியங்களில் கடந்த சில நாட்களாக இடைவிடாத கனமழை கொட்டித் தீர்த்தது. இதில் அங்குள்ள 300-க்கும் மேற்பட்ட பகுதிகள் பலத்த சேதமடைந்து உள்ளன.

கனமழையால் நீர் நிலைகளில் வெள்ளப்பெருக்கு ஏற்பட்டு, ஊர்களுக்குள் தண்ணீர் புகுந்து வெள்ளம் கரை புரண்டோடுகிறது. ஆயிரக்கணக்கான வீடுகள் வெள்ளத்தில் மூழ்கின. மழை, வெள்ளத்தைத் தொடர்ந்து அனேக இடங்களில் நிலச்சரிவு ஏற்பட்டது. இதில் ஏராளமான வீடுகள் மண்ணோடு மண்ணாக புதைந்தன. அனேக இடங்களில் மின்சாரம் துண்டிக்கப்பட்டதால் பல்வேறு நகரங்கள் இருளில் மூழ்கின. தகவல் சேவை தொடர்பு முடங்கியது.

நிலச்சரிவு, கனமழையால் ஏற்பட்ட வெள்ளத்தில் சிக்கி பலியானோர் எண்ணிக்கை 85 ஆக அதிகரித்துள்ளது என மீட்புக்குழு அதிகாரிகள் தெரிவித்துள்ளனர். மேலும், மாயமான 26 பேரை தேடும் பணியில் மீட்புப்படையினர் ஈடுபட்டு வருகின்றனர்.


காவிரி விவகாரம்..! தொடரும் வன்முறைகள்!

காவிரி விவகாரத்தில் தமிழக, கர்நாடக மக்கள் அமைதி காக்க வேண்டும் இந்தியப் பிரதமர் மோடி கேட்டுக்கொண்டுள்ளார். தமிழகத்திற்கு காவிரியில் இருந்து தண்ணீர் திறந்துவிட கர்நாடக அரசுக்கு உச்ச நீதிமன்றம் உத்தரவிட்டதைத் தொடர்ந்து கர்நாடகாவில் போராட்டங்கள் தொடர்ந்து வருகிறது. தற்போது, இந்த போராட்டங்கள் வன்முறையாக வெடித்துள்ள நிலையில் பெங்களூருவில் நேற்று முன்தினம் தமிழக இளைஞர் ஒருவர் கன்னட அமைப்பினரால் கடுமையாக தாக்கப்பட்டார். இந்நிலையில் பதிலுக்கு இராமேஸ்வரத்தில் கன்னட பிரமுகர் ஒருவர் தாக்கப்பட்டார். இதன் உச்சகட்டமாக பெங்களூருவில் நேற்று தமிழகத்துக்கு சொந்தமான தனியார் பேருந்துகள் 50க்கு மேற்பட்டவை தீ வைத்து எரிக்கப்பட்டது. இச்சம்பவத்தால் கர்நாடகாவில் இருக்கும் தமிழர்கள் வீட்டை விட்டு வெளியே வர அச்சப்படுகின்றனர். இதேவேளை வன்முறை பரவாமல் இருக்க தமிழக- கர்நாடக எல்லையில் அதிரடிப்படை குவிக்கப்பட்டுள்ளதாக தமிழக செய்திகள் தெரிவிக்கின்றன. இந்நிலையில் இது தொடர்பாக கருத்து வெளியிட்டுள்ள பிரதமர் மோடி, காவிரி விவகாரத்தில் தமிழக, கர்நாடக மக்கள் அமைதி காக்க வேண்டும். கர்நாடகாவில் நடைபெறும் வன்முறை சம்பவங்களுக்கு கவலை தெரிவித்துள்ளார். பொறுப்புகளை மனதில் வைத்துக் கொண்டு இருமாநில மக்களும் செயல்பட வேண்டும் என்றும், இருதரப்பு பேச்சுவார்த்தை மூலம் பிரச்சினைக்கு தீர்வு காணப்பட வேண்டும் என்றும், நாட்டின் நலனே முக்கியம் என்பதை மக்கள் உணர வேண்டும் என்றும் இந்தியப் பிரதமர் குறிப்பிட்டுள்ளார்.


இதைவிட ஆபத்தான சூழலில் வாழ்கிறார்கள் கதிராமங்கலம் மக்கள்!

கதிராமங்கலம் கிராமத்தில் உள்ள எண்ணெய்க் குழாயில் உடைப்பு ஏற்பட்ட இடத்திலிருந்து பல ஆயிரம் லிட்டர் கச்சா எண்ணெய் வெளியேறிய நிலை யில், அதில் தீப்பிடித்து இருந்தால் என்ன ஆயிருக்கும் என்பதை நினைத்துப் பார்க்கவே நெஞ்சம் பதறுகிறது என்று பாமக நிறுவனர் ராமதாஸ் அதிர்ச்சி தெரிவித்துள்ளார். இது தொடர்பாக அவர் இன்று வெளியிட்டுள்ள அறிக்கையில், "தஞ்சாவூர் மாவட்டம் கதிராமங்கலத்தில் உள்ள எண்ணெய்க் கிணறுகளில் இருந்து குத் தாலத்தில் உள்ள சுத்திகரிப்பு நிலையத்துக்கு கச்சா எண்ணெய் கொண்டுசெல்லும் குழாய்களில் பெரும் உடைப்பு ஏற்பட்டு மிகப்பெரிய அளவில் கச்சா எண்ணெய் வெளியேறியிருக்கிறது. இதனால் அச்சமடைந்து பாதுகாப்புக் கோரி போராட்டம் நடத்திய பொதுமக்கள் மீது காவல்துறையினர் தடியடி நடத் தியது கண்டிக்கத்தக்கது. கதிராமங்கலத்தில் பூமிக்கு அடியில் எண்ணெய் வளம் இருப்பது கண்டறியப்பட்டதைத் தொடர்ந்து, அங்கு 2000 வது ஆண்டிலிருந்து கச்சா எண்ணெய் எடுக்கப்பட்டு, குத்தாலத்தில் உள்ள சுத்திகரிப்பு நிலையத்துக்கு அனுப்பப்பட்டு வருகிறது. இதற்காக கதிராமங்கலத்தில் மொத்தம் 8 எண்ணெய்க் கிண றுகள் அமைக்கப்பட்டுள்ளன. அவற்றிலிருந்து எண்ணெய் எடுத்துச் செல்வதற்காகப் பூமிக்கு அடியில் அமைக்கப்பட்டிருந்த குழாயில் துர்க்கையம்மன் கோயில் அருகில் உடைப்பு ஏற்பட்டிருக்கிறது. குழாயிலிருந்து வெளியேறிய எண்ணெய் ஆறாக பெருக்கெடுத்து ஓடியதால் அச்சமடைந்த பொதுமக்கள் துர்க்கையம்மன் கோயில் அருகில் கூடி போராட் டம் நடத்தியுள்ளனர். ஓ.என்.ஜி.சி நிறுவனம் கதிராமங்கலத்திலிருந்து வெளியேற வேண்டும் என்றும், அதுகுறித்து பேசுவதற்கு மாவட்ட ஆட்சியர் கதி ராமங்கலம் வர வேண்டும் என்றும் வலியுறுத்தியுள்ளனர். 8 மணி நேரத்துக்கும் மேலாகப் போராட்டம் நீடித்த நிலையில், திடீரென அவர்கள் மீது காவல் துறையினர் தடியடி நடத்தியுள்ளனர். இதில் ஏராளமான மக்கள் காயமடைந்துள்ளனர். கதிராமங்கலம் கிராமத்தில் உலகத்தரம் வாய்ந்த குழாய்கள் பதிக்கப்பட்டு, அதன் மூலம்தான் கச்சா எண்ணெய் கொண்டுசெல்லப்படுவதாக ஓ.என்.ஜி.சி நிறுவனம் தொடர்ந்து கூறி வருகிறது. ஆனால், கச்சா எண்ணெய்க் குழாய்கள் அழுத்தத்தைத் தாங்க முடியாமல் வெடித்து சிதறியிருக்கின்றன. உடைப்பு ஏற்பட்ட இடத்திலிருந்து பல ஆயிரம் லிட்டர் கச்சா எண்ணெய் வெளியேறிய நிலையில், அதில் தீப்பிடித்து இருந்தால் என்ன ஆயிருக்கும் என்பதை நினைத்துப் பார்க்கவே நெஞ்சம் பதறுகிறது. அமெரிக்கா, மெக்சிகோ உள்ளிட்ட முன்னேறிய நாடுகளில் மக்கள் வசிக்காத பகுதிகளில் அமைக்கப்பட்டிருந்த கச்சா எண்ணெய்க் குழாய்கள் வெடித் ததால் மிகப்பெரிய அளவில் பாதிப்புகள் ஏற்பட்டது உலகறிந்த வரலாறு ஆகும். இதைக் கருத்தில்கொண்டு வளர்ந்த நாடுகளில்கூட மக்கள் வாழும் பகுதி களில் கச்சா எண்ணெய்க் குழாய்கள் அமைப்பதைப் பெரும்பாலும் அந்த நாட்டு அரசுகள் தவிர்த்து வருகின்றன. வளர்ந்த நாடுகளிலேயே கச்சா எண்ணெய்க் குழாய்கள் உடைப்பு ஏற்படுவதைத் தவிர்க்க தொழில்நுட்பம் இல்லாத நிலையில், எந்த வசதியும் இல்லாத, நெருக்கமாக மக்கள் வாழும் கதிராமங்கலம் மற்றும் அதையொட்டிய கிராமங்களில் கச்சா எண்ணெய்க் குழாய்கள் புதைக்கப்பட்டிருப்பது எந்த வகை யிலும் பாதுகாப்பானது அல்ல. எரிமலை மீது வாழ்வது எந்த அளவுக்கு ஆபத்தானதோ, அதைவிட ஆபத்தான சூழலில்தான் கதிராமங்கலம் மற்றும் அதையொட்டிய பகுதிகளில் உள்ள மக்கள் வாழ்கின்றனர். கச்சா எண்ணெய்க் குழாய்கள் பதிக்கப்பட்டதால் அப்பகுதியில் சுற்றுச்சூழல் மிகவும் கடுமையாகப் பாதிக்கப்பட்டிருக் கிறது. இதனால் அங்கு எடுக்கப்படும் நிலத்தடி நீர் பாதிக்கப்பட்டு குடிநீர் மாசு கலந்து கறுப்பாகவும் கசப்பாகவும் வெளியேறுகிறது. கசப்பு சுவை யும் நச்சுத்தன்மையும் கொண்ட குடிநீரால் பலவிதமான நோய்களால் மக்கள் பாதிக்கப்பட்டுள்ளனர். இதற்கெல்லாம் மேலாக மக்களின் வாழ்வாதா ரமாகத் திகழும் வேளாண்மை விளைநிலங்கள் பாதிக்கப்பட்டுள்ளன. இவற்றை சரி செய்வதற்கு அரசு நடவடிக்கை எடுக்கவில்லை. மாறாகத் தங்களின் பாதுகாப்பை உறுதி செய்துகொள்வதற்காகப் போராடிய மக்கள் மீது காவல்துறை காட்டுமிராண்டித்தனமாகத் தாக்குதல் நடத்தியிருப்பதை எவ்வகையிலும் நியாயப்படுத்த முடியாது. தங்கள் பாதுகாப்புக்காக மக்கள் போராட்டம் நடத்திய நிலையில், தேவையின்றி போராட் டக் குழுத் தலைவர் பேராசிரியர் ஜெயராமன் உள்ளிட்டோரைக் கைது செய்திருப்பது கண்டிக்கத்தக்கது. அவர்களை உடனடியாக விடுதலை செய்வதுடன், அவர்கள் மீதான வழக்குகளையும் திரும்பப் பெற வேண்டும். மக்களின் நலனைப் புறக்கணித்து விட்டு செயல்படுத்தப்படும் எந்தத் திட்டமாக இருந்தாலும், அது கண்களை விற்று சித்திரம் வாங்கும் செயலாகவே அமையும். எனவே, கதிராமங்கலத்தில் அமைக்கப்பட்டுள்ள எண்ணெய்க் கிணறுகளை மூடிவிட்டு, அங்கிருந்து ஓ.என்.ஜி.சி. நிறுவனம் வெளியேற வேண் டும். பொதுமக்களைத் தாக்கிய காவல்துறை அதிகாரிகள் மீது நடவடிக்கை எடுப்பதுடன், கதிராமங்கலம் பகுதியிலிருந்து காவல்துறையினர் அனை வரையும் உடனடியாக அங்கிருந்து வெளியேற்ற வேண்டும். இல்லாவிட்டால் நானும் கதிராமங்கலம் கிராமத்தில் முகாமிட்டு மக்களுடன் இணைந்து போராடுவேன்" என்று எச்சரித்துள்ளார்.


அதிமுக அரசின் தோல்வி பயம், திமுகவின் அலட்சிய போக்கு... தேமுதிக கண்டனம்

தேசிய முற்போக்கு திராவிட கழகத்தின் தலைமை செயற்குழு கூட்டம் அக்கட்சியின் தலைவர் விஜயகாந்த் தலைமையில் 04.07.2018 புதன்கிழமை சென்னையில் நடைபெற்றது. இதில் பல்வேறு தீர்மானங்கள் நிறைவேற்றப்பட்டன.

தமிழகத்தில் 2016-ல் உள்ளாட்சி தேர்தல் நடத்தாதன் விளைவு இன்றைக்கு உள்ளாட்சி பிரதிநிதிகள் இல்லாத காரணத்தினால் மத்திய அரசிடம் இருந்து வரவேண்டிய பல நிதிகள் தமிழகத்திற்கு வரவில்லை. அதிமுக அரசின் தோல்வி பயத்தாலும், எதிர்கட்சியான திமுகவின் அலட்சிய போக்காலும், உள்ளாட்சி அமைப்புக்கான தேர்தல் நடைபெறாமல் இருக்கின்ற அவலத்தை செயற்குழு வன்மையாக கண்டிப்பதுடன், தமிழகத்தின் நிதி பங்கீட்டை மத்திய அரசிடம் இருந்து முழுமையாக பெற்றிடும் வகையில் உடனடியாக உள்ளாட்சி தேர்தலை நடத்திட தமிழக அரசை இச்செயற்குழு வலியுறுத்து கிறது.

தமிழகத்தில் கரும்பு விவசாயிகளின் நிலுவைத் தொகையை, தனியார் சர்க்கரை ஆலைகள் விவசாயிகளுக்கு நிலுவைத் தொகையை வழங்காமல் காலம் தாழ்த்திவருகிறது. இதற்கு தேமுதிக கண்டனம் தெரிவித்ததோடு மட்டுமல்லாமல், தமிழகம் முழுவதும் உள்ள சர்க்கரை ஆலைகள் முன்பு, முற்றுகை போராட்டம் நடத்தி தேமுதிகவினர் கைதும் ஆனார்கள். தேமுதிக போராட்டத்தின் எதிரொலியாக தமிழக அரசு உடனடியாக கரும்பு விவ சாயிகளுக்கு நிலுவைத் தொகையை வழங்க வேண்டுமென்று உத்தரவு பிறப்பித்தது. ஆனால் தனியார் சர்க்கரை ஆலைகள் இதுநாள் வரையில் வழங்க வேண்டிய நிலுவைத்தொகையை வழங்காமல் இருப்பதை இச்செயற்குழு வன்மையாக கண்டிப்பதுடன், உடனடியாக கரும்பு விவசாயிகளுக்கு நிலு வைத்தொகையை வழங்கிட தமிழக அரசு நடவடிக்கை எடுக்கவேண்டுமென இச்செயற்குழு கேட்டுக்கொள்கிறது.

ஒரு நாட்டினுடைய வளர்ச்சிக்கு கல்வி எவ்வளவு முக்கியம் என்பது எல்லோருக்கும் தெரியும். ஆனால் தற்போதைய அதிமுக ஆட்சியில் பல்கலைக்க ழகங்களில் ஊழல் தலைவிரித்தாடுகிறது. ஊழல் ஒன்றையே பிரதானமாகக் கொண்டு ஆட்சி செய்கின்ற அதிமுக ஆட்சியில், பல்கலைக் கழகங்களில் ஊழல், கல்லூரியில் பயிலும் SC/ST மாணவர்களுக்கு ஒதுக்கவேண்டிய நிதியில் ஊழல், போலியான பெயரளவில் கல்லூரி நடப்பதாக மாணவ, மாண வியருக்கு உதவித்தொகை வழங்கியதாக ஊழல், ஆசிரியர் நியமனத்தில் ஊழல், பல்கலைக் கழக கட்டமைப்பில் ஊழல், NRI ஊழல் என்று பல்க லைக்கழக ஊழல்கள் பரந்து, விரிந்து கிடக்கின்றது. பல்கலைக் கழகங்களின் வேந்தர் என்ற முறையில் மேதகு ஆளுநர் அவர்கள் உடனடியாக தலை யிட்டு, மத்திய புலனாய்வு (CBI) துறையின் மூலமாக விசாரித்து, தீவிர நடவடிக்கை எடுக்கவேண்டுமென இச்செயற்குழு வலியுறுத்தி கேட்டுக்கொள்கி றது.

தமிழகத்திலே எங்கு பார்த்தாலும் கொலை, கொள்ளை, பெண்களிடம் செயின் பறிப்பு, பாலியல் பலாத்காரம், ஆள் கடத்தல், ரவுடிகள் அட்டகாசம் என்று சட்டம் ஒழுங்கு சீர்கெட்டுகொண்டேபோகிறது. தமிழகத்திலுள்ள மத்திய அமைச்சர் அவர்களே “தமிழகம் பயங்கரவாதிகளின் கூடாரமாக மாறிவருகிறது” என்று குற்றம்சாட்டு கின்ற அளவிற்கு தமிழகம் சீர்கெட்டுக்கிடக்கின்றது.

இதைப்பற்றியெல்லாம் கவலைப்படாமல் தன்னுடைய ஆட்சியை தக்கவைத்துக் கொள்ளவதற்காக எடப்பாடி தலைமையிலான அரசு, கமிஷன் ஒன்றே குறிக்கோளாக கொண்டு மணல் கொள்ளை, டாஸ்மாக் ஊழல், நெடுஞ்சாலை துறையில் ஊழல், பொதுப்பணித்துறையில் ஊழல் என்று தமிழகத்திலுள்ள அனைத்து துறைகளிலும் தங்களுடைய ஆட்சியிலே ஊழல் மலிந்துகிடக்கிறது என்பதை ஒப்புக்கொள்வதைப்போல, எத்தனை சதவிகிதம் கமிஷன் வாங்குவது எப்படி என்பதைப் பற்றி தமிழக முதல்வரும், எதிர்கட்சி தலைவரும் பொது நிகழ்ச்சிகளில் விவாதித்துக்கொள்வதை ஊடகங்கள் மூல மாகவும், பத்திரிக்கைகள் மூலமாகவும், பொதுமக்கள் உன்னிப்பாக கவனித்துக்கொண்டுதான் இருக்கிறார்கள். ஆகவே தமிழகத்திலே நடக்கின்ற வெளிப்ப டையான ஊழல்களை வேடிக்கை பார்த்துக்கொண்டு நடவடிக்கை எடுக்காத மத்திய அரசை இச்செயற்குழு வன்மையாக கண்டிக்கிறது என தீர்மானங்கள் நிறைவேற்றப்பட்டன.


அடுத்த 19 ஆண்டுகளுக்கு உதவ முன்னாள் போலீஸ்காரர் உறுதி மொழி.

பெட்டாலிங்ஜெயா அண்மையில் ஆதரவற்றவர்களான இரு சிறார்களுக்கு அடுத்த 19 ஆண்டுகளுக்கு உதவும் வகையிலான ஓர் எழுத்துப்பூர்வ உறுதி மொழியை பினாங்கில் முன்னாள் போலீஸ்காரர் ஒருவர் வழங்கியுள்ளார். ஹாய்ரியா அலிஷா ஹோஸிம் (வயது 10), ஹாய் ரியாவின் 18 மாத சகோதரி ஹாய்ரா அம்னி ஆகியோ ரின் சிரம நிலையை பணி ஓய்வு பெற்ற கார்ப்பரல் ஏ அருள் ஜேசுதாசனும் அவரின் துணைவியார் எம். சுசிலாதேவியும் கேள்விப் பட்டனர். அதையடுத்து அவர்கள் கடந்த செவ்வாயன்று பினாங்கு மருத்துவ மனைக்கு சென்று அச்சிறார்களை பார்த்து வந்தனர். கடந்த ஏப்ரல் 29இல் நிகழ்ந்த ஒரு விபத்தில் அச்சிறார்களின் தந்தை ஹோஸிம் இஸ்மாயில் (வயது 32), தாய் ஹாய்ருன்னிசா அஹ்மட் கமாலு டின் (வயது 31) மரணமுற்றனர். எனினும் அவர்கள் தங்களின் பெண் பிள்ளைகளை காப்பாற்றி விட் டனர். மேற்கண்ட உறுதிமொழியின் படி அருள் தற்போது முதல் 2025ஆம் ஆண்டு வரை டிசம்பர் மாத ஓய்வூதியத்தின் பாதித் தொகையை அப்பெண் குழந்தைகளுக்கு நன்கொடையாக வழங்குவார் அது அக்குழந்தைகள் தங்களின் புதிய கல்வி ஆண்டினை தொடக்க உதவும் வகையிலான தாகும். அந்த உறுதியேற்பின்போது ஜார்ஜ் டவுன் ரோட்டரி கிளப் பொது உறவு இயக்குநர் டான் லா உட னிருந்துள்ளார். சம்பந்தப் பட்ட உறுதிமொழி ஆவ ணம் அக்குழந்தைகளிடம் பார்ட்டி அஸ்ஷா அரிஃ பின் (வயது 53) வசம் ஒப்படைக்கப்பட்டுள்ளது.


பொள்ளாச்சி பாலியல் வழக்கு: துணை சபா நாயகர் ஜெயராமனின் மகன் எங்கே?

பொள்ளாச்சி,

பொள்ளாச்சி வழக்கில் சிபிசிஐடி போலீசார் விசாரணையைத் தீவிரப்படுத்தியுள்ள நிலையில், புதிய செய்தியாக துணை சபாநாயகரின் மகன் பிரவீன் வெளிநாட்டுக்குச் சென்றுவிட்டதாகத் தகவல்கள் வெளியாகிவுள்ளன. இளம் பெண்களை பாலியல் வன்கொடுமை செய்து வீடியோ எடுத்து மிரட்டிப் பணம் சம்பாதித்து வந்த நான்கு பேர் பொள்ளாச்சியில் கைது செய்யப்பட்டனர். தற்போது அவர்கள் மீது குண்டர் சட்டம் பாய்ந்துள்ள நிலையில், வழக்கு விரைவில் சிபிஐ-க்கு மாற்றப்படவுள்ளது.

சட்டப்பேரவை துணை சபாநாயகர் பொள்ளாச்சி ஜெயராமன் மற்றும் அவரது குடும்பத்தினருக்கும் இந்த வழக்கில் தொடர்பு இருப்பதாக திமுக உள்ளிட்ட எதிர்க்கட்சிகள் குற்றச்சாட்டை எழுப்பியுள்ளன. அதற்கு எதிர்வினையாற்றும் விதமாக, திமுக தன் மீது அவதூறு பரப்புவதாக பொள்ளாச்சி ஜெயராமன், ஸ்டாலின் மருமகன் சபரீசன் மற்றும் நவீன்குமார் ஆகியோர் மீது வழக்குப்பதிவு செய்துள்ளனர்.

இந்த விவகாரத்தில் அரசியல் ரீதியான மோதல்கள் வலுத்து வரும் நிலையில், பொள்ளாச்சி ஜெயராமனின் இளைய மகன் பிரவீன் வெளிநாட்டுக்குச் சென்றுவிட்டதாக தகவல் வெளிவந்துள்ளது.பொள்ளாச்சியில் பெண்களை பாலியல் வன்கொடுமை செய்து மிரட்டி வந்த கும்பலுக்கு கடுமையான தண்ட னைகள் வழங்கப்பட வேண்டும் என குரல்கள் வலுத்து வரும் நிலையில், பொள்ளாச்சி ஜெயராமனின் மகன் வெளிநாடு சென்றுவிட்டதாக வந்துள்ள செய்தி, அப்பகுதி மக்களிடம் பரபரப்பை ஏற்படுத்தியுள்ளது. இதற்கிடையே இந்த வழக்கில் பொள்ளாச்சி ஜெயராமன் குடும்பத்தினரிடமும் சிபிசிஐடி காவல்துறை விசாரணை செய்ய வேண்டும் என அப்பகுதி மக்கள் பலரும் கோரிக்கை விடுக்கின்றனர்.

ஆனால் இந்த குற்றச்சாட்டு குறித்து தொடர்ந்து மறுப்பு தெரிவித்து வரும் பொள்ளாச்சி ஜெயராமன், பாலியல் வன்கொடுமை விவகாரத்தில் பாதிக்கப்பட்ட பெண்ணிடம் பேசி நான் தான் புகார் கொடுக்க வைத்தேன். அதன்படி குற்றவாளிகள் நான்கு பேர் கைது செய்யப்பட்டுள்ள நிலையில் கனி மொழி, மு.க. ஸ்டாலின் அவருடைய மருமகன் சபரீசன் போன்றோர் பொய்ப் புகார் பரப்பி வருகின்றனர்.

இந்த விவகாரத்தை வைத்து அரசியல் செய்கின்றனர். பாலியல் வன்கொடுமை வழக்கில் தயவு தாட்சண்யமின்றி நடவடிக்கை எடுக்கச் சொன்னது ஒரு குற்றமா? என பொள்ளாச்சி ஜெயராமன் கேள்வி எழுப்புகிறார்.


இடுகாட்டில் சட்டவிரோதமாக குடியிருந்த மியன்மார் நாட்டவர்கள் 6 பேர் கைது.

(எம்.கே.வள்ளுவன்) சிங்கப்பூர்,

சுவா சூ காங் இடுகாட்டில் சட்ட விரோதமாக குடியிருந்த ஆறு மியன்மார் நாட்டவர்களை குடிநுழைவு சோதனைச்சாவடி அதிகாரிகள் கைது செய்தனர். அந்த அறுவரும் இடுகாட்டில் சட்ட விரோதமாக தங்கி வேலைப்பார்த்து வந்தனரென நம்பப்படுவதாக குடிநுழைவு சோதனைச் சாவடிகள் ஆணையம் வெளியிட்ட அறிக்கையொன்று தெரிவித்தது. இடுகாட்டில் மேற்கொள்ளப்பட்ட ஒரு சோதனை வழி 22 வயதுக்கும் 42 வயதுக்கும் இடைப்பட்ட அந்த அறுவரும் பிடிபட்டதாக ஆணையம் தெரிவித்தது.

அந்த அறுவரும் அந்த இடுகாட்டில் புதைகுழி தோண்டும் பணியினை மேற்கொண்டிருந்ததாக நம்பப்படுகின்றது. குடிநுழைவு சோதனைச் சாவடிகள் ஆணைய அதிகாரிகளைக் கண்டதும் மியன்மார் ஆடவர் தப்பிக்க முயன்றுள்ளார். எனினும் அந்த ஆடவரை கைது செய்ததோடு அவரின் உதவியுடன் இடுகாட்டு குடியிருப்பில் இருந்த மேலும் ஐவர் பிடிபட்டதாக தெரிவித்த ஆணையம், பிளாஸ்டிக் நாற்காலிகள், காலியான மதுபான டின்கள் போன்றவை அங்கு காணப்பட்டதாகவும் தெரிவித்தது.

சிங்கப்பூர் குடிநுழைவுத் துறை சட்டத்தின் கீழ் அனுமதிக்கப்பட்ட காலத்திற்கும் மேல் தங்கியிருப்போருக்கும் சட்ட விரோதமாக நாட்டிற்குள் நுழை வோருக்கும் கூடியபட்சம் 6 மாதச் சிறைத் தண்டனையும் 3 பிரம்படிகளும் கொடுக்க சட்டம் வழி செய்கிறது. அதே வேளை சட்ட விரோதமாக நாட்டை விட்டு வெளியேற முயல்பவர்களும் தண்டனையை அனுபவிக்க நேரிடும்.


இது மக்களுக்கு கிடைத்த இரண்டாவது சுதந்திரம்.

புத்ராஜெயா,

இரக்கமற்ற ஆட்சி முறையை நிராகரித்திருப் பதன் வழி நாட்டிற்கு இரண்டாவது சுதந் திரத்தை வழங்கியுள்ள அனைத்து மக்களுக்காக வும் நம்பிக்கைக் கூட் டணி அரசாங்கம் நீதியை நிலைநாட்டும் என்று பிரதமர் துன் மகாதீர் முகமட் உத்தரவாதம் அளித்துள்ளார்.முந்தைய அரசாங்கத்தால் விட்டு ச்செல்லப்பட்டுள்ள பாதிப்புகளில் இருந்து நாட்டை மீண்டும் புதுப்பிக்க அரசாங்கத்துடன் மக்கள் ஒன்றாகச் செயல்பட வேண்டும் என அவர் கூறினார்.

Read More: Malasyia Nanban Tamil Daily on 31.8.2018


பிரதமர் வேட்பாளராக களமிறங்கும் ரணிலின் மனைவி

கொழும்பு,

இலங்கையில் ஏற்பட்டுள்ள அரசியல் குழப்பங்களுக்கு மத்தியில் பிரதமர் வேட்பாளராக ஐக்கிய தேசியக் கட்சியின் தலைவர் ரணில் விக்ரமசிங்கேவின் மனைவியான மைத்ரி விக்ரமசிங்கே களமிறக்கப்படவுள்ளதாக தகவல் கசிந்துள்ளது. இந்த யோசனையை கட்சியின் மூத்த உறுப்பினர்கள் சிலர் ரணில் விக்ரமசிங்கேவுக்கு வழங்கியுள்ளதாக தெரிவிக்கப்பட்டுள்ளது.

இலங்கை அரசு தலைவரால் நாடாளுமன்றம் கலைக்கப்பட்டு அடுத்த பொதுத் தேர்தலுக்கான நாளாக  வரும் ஜனவரி மாதம் 5-ஆம் தேதி குறிக்கப்பட்டுள்ளது. இந்த நிலையில் ஒவ்வொரு கட்சியும் தமது தேர்தல் செயற்பாடுகளுக்காக மும்முரமான முறையில் தயாராகி வருகின்றன. ஐக்கிய தேசியக் கட்சி எவ்வாறாவது வரும் தேர்தலின் மூலம் ஆட்சியைக் கைப்பற்றிவிடவேண்டும் என்ற கடும் நிர்ப்பந்தத்திற்கு ஆளாகியுள்ளது.

இந்த நிலையில் ஆட்சியைக் கைப்பற்றுவதற்காக மக்களின் ஆதரவு பெறக்கூடிய ஒருவரை பிரதமர் வேட்பாளராக களமிறக்கும் பணிகள் தீவிரமடைந்து வருகின்றன. இதன்படியே ரணில் விக்ரமசிங்கேவின் மனைவியான மைத்திரி விக்ரமசிங்கே களமிறக்கப்படவுள்ளதாக கூறப்பட்டுள்ளது.

இதுவரை அரசியலில் வெளிப்படையாக களமிறங்காத ஒரு நபராக இருந்துவரும் மைத்திரி விக்ரமசிங்கே இம்முறை தேர்தலில் களமிறக்கப்பட்டால் கணிசமானளவு மக்கள் ஆதரவினைப் பெறமுடியும் என ஐ.தே.கவின் மூத்த ஊறுப்பினர்கள் கருதுகின்றனர்.

அத்துடன் களனிப் பல்கலைக்கழகத்தின் ஆங்கிலத்துறைப் பேராசிரியராக மைத்திரி விக்ரமசிங்கே விளங்குவதால் கல்விப்புலம் சார்ந்த ஆதரவும் கிடைக்கக்கூடிய வாய்ப்புகள் காணப்படுவதாக சுட்டிக்காட்டப்பட்டுள்ளது. அதேவேளை, முன்னாள் பிரதமர் சிறிமாவோ பண்டாரநாயக்க அரசியல் சார்பில்லாத ஒருவராக இருந்து பின்னர் பண்டார நாயக்கவால் அரசியலுக்கு கொண்டுவரப்பட்டு உலகின் முதல் பெண் பிரதார் எனும் பலம்பொருந்திய பதவிக்கு வந்தமை குறிப்பிடத்தக்கதாகும்.


அடுத்த சில மாதங்களில் அமைச்சரவையில் மாற்றம்- மகாதீர்

கோலாலம்பூர்,

மலாய்  வாக்காளர்களின் ஆதரவைத் திரட்டும் அதே சமயம்,  பெரும்பாலும் மலாய்க்காரர்கள் அடங்கிய அரசுப்பணியாளர்களை சாந்தப்படுத்தும் ஒரு நடவடிக்கையாக பிரதமர் துன் டாக்டர் மகாதீர் முகமட், நம்பிக்கைக் கூட்டணியைச் சார்ந்தவர்கள் மத்தியில் அதிருப்தியை ஏற்படுத்தும் வகையிலான சில கடுமையான முடிவுகளை மேற்கொள்ள வேண்டிய கட்டாயம் ஏற்பட்டிருப்பதாக சிங்கப்பூரின் ஸ்ட்ரெய்ட்ஸ்   டைம்ஸ் நாளேடு கோடி காட்டியுள்ளது. அமைச்சரவை மாற்றம் அடுத்த சில மாதங்களில் நடைபெறும் என எதிர்பார்க்கப்படுகிறது.

Read More: Malaysia Nanban Tamil Daily on 4.1.2018


`லீக்'கானது மாமூல் ரகசிய ரிப்போர்ட் - அதிர்ச்சியில் சென்னை போலீஸ்

சென்னை அடையாறு காவல் சரகத்தில் உள்ள  போலீஸ் நிலையங்களின் ரகசிய ரிப்போர்ட் வெளியானதால், போலீஸார் அதிர்ச்சியில் உறைந்துள்ளனர். ரிப்போர்ட்டை வெளியிட்ட போலீஸாரிடம் விசாரணை நடந்துவருகிறது.

சென்னை போலீஸாருக்கு நேரம் சரியில்லை என்றுதான் சொல்ல வேண்டும். பல்வேறு குற்றச்சாட்டுக்களில் தொடர்ந்து போலீஸார் சிக்கிவருகின்றனர். பாலவாக்கம் கடற்கரையில் காவலர் கார்த்திகேயன், ஏ.டி.ஜி.பி-யின் மகள் ஆகியோருக்கு இடையே நடந்த வாக்குவாத வீடியோ, காவல் அதிகாரிகளைக் கலங்கடித்தது. தற்போது, புதிய சர்ச்சையில் துரைப்பாக்கம் நுண்ணறிவுப் பிரிவு காவலர் ஒருவர் சிக்கியுள்ளார்.
இதுகுறித்து போலீஸார் கூறுகையில், "காவல் நிலையங்களின் செயல்பாடுகளை ரகசியமாகக் கண்காணிக்க மாநகர நுண்ணறிவுப் பிரிவு, உளவுப்பிரிவு ஆகியவற்றைச் சேர்ந்த போலீஸார் நியமிக்கப்படுவதுண்டு. இவர்கள், தினமும் ரிப்போர்ட்டை தங்களின் உயரதிகாரிகளுக்கு அனுப்புவார்கள். அடையாறு காவல் சரகத்தில், துரைப்பாக்கம் நுண்ணறிவுப் பிரிவில் பணியாற்றும் காவலர் ஒருவர் அனுப்பிய ரகசிய ரிப்போர்ட் வெளியாகியுள்ளது. அது, எப்படி வெளியானது என்று சம்பந்தப்பட்டவரிடம் விசாரணை நடந்துவருகிறது.
அந்த ரிப்போர்ட்டில் தரமணி, நீலாங்கரை, செம்மஞ்சேரி, கண்ணகி நகர், துரைப்பாக்கம் ஆகிய காவல் நிலையங்கள்குறித்த தகவல்கள் உள்ளன. மேற்கண்ட காவல் நிலையங்களில், இரவு நேரத்தில்  பிடிக்கப்படுவோர், காவல் நிலையங்களுக்கு அழைத்துவரப்பட்டு பணம் பறிக்கப்படுகிறது. கிண்டி, துரைப்பாக்கம், சைதாப்பேட்டை காவல் நிலையங்களுக்கு அருகில் உள்ள டீ கடைகள், விதிகளை மீறி 24 மணி நேரமும் திறந்துவைக்கப்பட்டுள்ளன. இரவு ரோந்து போலீஸார் எதையும் கண்டுகொள்வதில்லை என்று தன் கைப்பட எழுதிய ரிப்போர்ட் வெளியாகியுள்ளது. அதுதொடர்பாக, சம்பந்தப்பட்ட மாநகர நுண்ணறிவுப் பிரிவு காவலரிடம் விசாரணை நடத்தியுள்ளோம்" என்றனர்.


ஆசிரியர் பயிற்சிக்கான தேர்வில் இந்திய மாணவர்கள் புறக்கணிப்பா?

கோலாலம்பூர்,

மலேசிய இந்திய மாணவர்களுக்கான மெட்ரிகுலேஷன் விவகாரம் ஒரு புறமிருக்க, எஸ்.பி.எம். தேர்வை முடித்த மாணவர்களுக்கான 2019/2020 ஆம் ஆண்டு  ஆசிரியர் இளநிலை  பட்டயக் கல்விக்கான (Program Ijazah Sarjana Muda Perguruan - PISMP)  நேர்முகத் தேர்வின் வழி அவர்களின்    வாய்ப்புகள் பறிக்கப்பட்டுள்ள  தகவலை மலேசிய நண்பன் குழு பெற்றுள்ளது.

Read More: Malaysia Nanban Tamil Daily on 24.4.2019


டெனால்ட் டிரம்ப் வடகொரியா அதிபர் கிம் ஜோங் சந்திப்பு ஜூன் 12 ந்தேதி உறுதி

வாஷிங்டன்

அமெரிக்கா அதிபர் டெனால்ட் டிரம்ப் மற்றும் வடகொரியா அதிபர் கிம் ஜோங் உன் சந்தித்து பேச இருப்பதாக அறிவிப்புகள் வெளியாகின. ஆனால் இருவரும் சந்தித்து பேசுவதற்கான தேதி மற்றும் இடம் முடிவு செய்யப்படாமலே இருந்தது. இந்நிலையில் கடந்த 4ம் தேதி வெள்ளை மாளிகையில் செய்தியாளர்களை சந்தித்த அமெரிக்க அதிபர் டிரம்ப், வடகொரியா அதிபர் கிம் ஜாங்கை சந்தித்து பேசுவதற்கான தேதி மற்றும் இடம் இறுதி செய்யப்பட்டுள்ளதாக தெரிவித்தார். இது தொடர்பான அதிகாரப்பூர்வ அறிவிப்பு விரைவில் வெளியாகும் என தெரிவித்திருந்தார்.

இந்நிலையில் ஜூன் 12ஆம் தேதி சிங்கப்பூரில் நடைபெறவுள்ள மாநாட்டில், கிம் ஜாங் உன் உடன் சந்திப்பு நடைபெற ட்ரம்ப் தனது ட்விட்டர் பக்கத்தில் தெரிவித்துள்ளார்.

தென்கொரியா-வுக்கும் வட கொரியாவுக்கும் இடையில் நிலவி வந்த பதற்றம் அடிப்படையான சிக்கலாக இருந்த நிலையில், வட கொரியா - தென் கொரியா உறவில் பதற்றம் தனியத் தொடங்கியது. பகைமை பாராட்டிவந்த இரண்டு சகோதர நாடுகளும் கூட்டாக ஒரே கொடியின் கீழ் குளிர்கால ஒலிம்பிக்கில் பங்கேற்றன. கிம் ஜோங்-உன்னின் சகோதரி தென்கொரியா சென்று வந்தார். அமெரிக்கா சென்ற தென் கொரிய அதிகாரிகள் முதலில் கிம் விடுத்த நேரடிப் பேச்சுக்கான அழைப்பை டிரம்ப் ஏற்றுக்கொண்டதை உறுதி செய்தனர். பிறகு இதை உறுதி செய்து டிரம்ப் டிவீட் செய்தார்.

சிங்கப்பூருக்கும் அமெரிக்காவுக்கும் இடையே நெருக்கமான நட்புறவு இருக்கிறது. அதே நேரம் சிங்கப்பூர்-வட கொரியா இரு நாடுகளுக்கும் இடையில் தூதரக உறவுகள் உள்ளன. ஆனால், வடகொரியா அடுத்தடுத்து நடத்திய அணு ஆயுத மற்றும் ஏவுகணைச் சோதனைகளைத் தொடர்ந்து சர்வதேசத் தடைகள் கடுமையானபின், வடகொரியாவுடனான எல்லா வர்த்தக உறவுகளையும் சிங்கப்பூர் துண்டித்துக்கொண்டது.

உயர்மட்ட ராஜீய நிகழ்வுகளை நடத்துவதற்கு சிங்கப்பூர் அவ்வப்போது தேர்ந்தெடுக்கப்படுகிறது. 2015ம் ஆண்டு, சீனா மற்றும் தைவான் நாடுகளின் தலைவர்கள் 60 ஆண்டுகளில் முதல் முறையாக சந்தித்துப் பேசிய நிகழ்வும் சிங்கப்பூரில்தான் நடந்தது.


80 கிலோ பிளாஸ்டிக் பைகளை விழுங்கிய திமிங்கலம் உயிரிழப்பு

தாய்லாந்து,

பிளாஸ்டிக் மற்றும் பாலீதின் பயன்பட்டால் சுற்றுப்புறசூழல் மாசுபடுவது மட்டும் இல்லாமல் கடல்வளம், நிலத்தடி நீர் மட்டம், மண் வளம், மனித இனம், கடலில் வாழும் விலங்கினங்களுக்கும் பாதிப்பு ஏற்படுகிறது.  இந்தநிலையில் தாய்லாந்து நாட்டில் தெற்கு பகுதியில் உள்ள சோங்லா மாகாண கடற்கரை யில், திமிங்கலம் ஒன்று நீந்த முடியாமல் கரை ஒதுங்கியது.

அப்போது திமிங்கலத்துக்கு வாந்தி ஏற்பட்டு சுமார் 8 கிலோ எடையிலான பிளாஸ்டிக் பைகள் வெளியேறியது.  பிறகு சிறிது நேரத்தில் திமிங்கலம் பரிதாப மாக உயிரிழந்தது. பிளாஸ்டிக் பொருட்கள் கழிவால் சுற்றுச்சூழல் சீர்கேடு ஏற்பட்டு வரும் வேலையில், திமிங்கலம் உயிரிழந்த சம்பவம் இயற்கை ஆர்வலர்களிடையே அச்சத்தை ஏற்படுத்தி உள்ளது.


ஜொகூர் சுல்தானும் துன் மகாதீரும் நாட்டின் சொத்துக்கள்!

முன்னாள் பிரதமர் துன் டாக்டர் மகாதீர் முகமட்டும் ஜொகூர் சுல்தான் மேன்மை தங்கிய சுல்தான் இப்ராஹிம் சுல்தான் இஸ்கண்டாரும் நாட்டின் பிரதான சொத்துக்கள் ஆவர். மலேசியாவில் மாற்றத்தை கொண்டு வருவதற்காக துன் மகாதீர் பாடுபடுகிறார். ஜொகூரிலும் அவ்வாறு நிகழ வேண்டும் என்று ஜொகூர் சுல்தான் விரும்புகிறார். எனவே இருவருமே ஒரே நோக்கத்தை முன்நிறுத்தி செயல்படுகின்றனர் என்று அர்மடா பெர்சத்து அமைப்பின் தலைவர் சையிட் சாடிக் சையிட் அப்துல் ரஹ்மான் தெரிவித்தார். இவ்விரு தலைவர்களும் நாட்டின் பிரதான சொத்துக்கள், வளங்கள் ஆவர். எனவே எரிகின்ற நெருப்பில் எண்ணெய்யை ஊற்ற வேண்டிய அவசியம் இல்லை என்று அவர் குறிப்பிட்டார். அரசியல்வாதிகள் ஜொகூர் மாநில விவகாரத்தில் தலையிட வேண்டாம் என்றும் ஜொகூர் மக்களை குழப்பத்தில் ஆழ்த்தி பிளவையும் பிரிவினையையும் ஏற்படுத்த வேண்டாம் என்று நேற்று முன்தினம் ஜொகூர் சுல்தான் எச்சரித்து இருப்பதை மேற்கோள்காட்டி சையிட் சாடிக் மேற்கண்டவாறு கூறினார். துன் மகாதீரால் ஒரு காலத்தில் வழிநடத்தப்பட்ட கட்சியை சேர்ந்தவர்கள் தவறான தகவலை சுல்தானுக்கு வழங்கியிருக்கக்கூடும். அவர்கள் வஞ்சகமாக செயல்பட்டு இருக்க வேண்டும். ஆனால், நாட்டை முன்னேற்றப்பாதையில் கொண்டு செல்ல வேண்டும் என்பதே அனைவரின் பார்வையாகவும் சிந்தனையாகவும் இருக்க வேண்டும். ஒரு காலத்தில் பல்கலைக்கழகம் மற்றும் கல்லூரிகள் சட்டத்தை துரிதமாக கொண்டு வந்தவர் துன் மகாதீர். அதுபோலவே உள்நாட்டு பாதுகாப்பு சட்டத்தை தவறாக பயன்படுத்தியவர் துன் மகாதீர். நாட்டின் ஜனநாயக கட்டமைப்பை பலவீனமாக்கியவர் துன் மகாதீர் என்ற ஒரு தோற்றம் இருந்த போதிலும் தாம் துன் மகாதீருக்காக வாதாடவில்லை என்பதையும் சையிட் சாடிக் தெளிவுபடுத்தினார். ஆனால், துன் மகாதீரின் தியாகத்தை யாரும் எளிதில் மறந்து விட முடியாது. ஆசிய நாடுகள் மத்தியில் ஒரு மதிப்பு வாய்ந்த நாடாக மலேசியாவின் தோற்றத்தை மாற்றிக் காட்டியவர் துன் மகாதீர் என்பதை நாம் புறந்தள்ளிவிட முடியாது. அவருடைய காலத்தில் நிறைய திட்டங்கள் அமல்படுத்தப்பட்டு மிகப்பெரிய மேம்பாட்டை நாட்டில் உருவாக்கியது. ஒரு விவசாய நாடாக இருந்த மலேசியாவை பொருளாதார உற்பத்தித்திறன் மிக்க நாடாக உருவாக்கினார். ஏழ்மையும் கல்லாமையும் நிறைந்த ஒரு நாடாக இருந்த மலேசியாவை வரையற்ற நிலையில் வாய்ப்புகளை அதிகமாக உருவாக்கி மதிக்கக்கூடிய சமூகமாக மலேசியர்களை உருவாக்கினார். அவரின் துணிச்சல்தான், ஒரு வரலாற்று வல்லுநரை போல அவர் எல்லா விஷயங்களிலும் தெளிந்த நீரோடையைப் போல் திகழ்ந்தார். தற்போது அவருக்கு வயதாகி விட்டது. ஆனால், முதுமைக்குரிய அடையாளத்திலிருந்து விடுபட்ட நிலையில் அவரின் துணிச்சலான செயல்பாடுகள் நிரூபிக்கின்றன. அவர் நினைத்து இருந்தால் பதவி ஓய்வுக்குப் பிறகும் கடுமையான விமர்சனங்களிலிருந்து விடுபட்டு, அச்சுறுத்தல்களை தவிர்த்து சொகுசான வாழ்க்கையை தேடிக்கொண்டு இருந்து இருக்கலாம். ஆனால், 92 வயதிலும் மலேசியாவை முன்னெடுத்துச் செல்ல வேண்டும் என்ற வேட்கையில் பல போராட்டங்களுடன் ஒரு கடுமையான நெருக்கடியை தேர்வு செய்து நாட்டின் கௌரவத்திற்காக போராடிக் கொண்டு இருக்கிறார் என்று சையிட் சாடிக் கூறினார்.


கிரீன் கார்டு பெறுவதில் புதிய கட்டுப்பாடு - ட்ரம்ப்பின் அடுத்த செக்!

அமெரிக்காவில் வாழும் வெளிநாட்டினருக்கு வழங்கும் கிரீன் கார்டுகளில் பல்வேறு புதிய விதிமுறைகளைக் கொண்டு வர அந்நாட்டு அரசு முடிவு செய்துள்ளது.

அமெரிக்க அதிபராக ட்ரம்ப் பதவியேற்றதில் இருந்து வெளிநாடுகளிலிருந்து வந்து அமெரிக்காவில் குடியேறுபவர்களுக்குப் பல்வேறு விதிமுறைகள் விதிக்கப்பட்டுவருகின்றன. முன்னதாக ஹெச் ஒன் பி, ஹெச் 4 விசா போன்ற வெளிநாட்டவருக்குச் சலுகைதரும் விசாக்களில் பல்வேறு தடைகள் விதிக்கப்பட்டது. அமெரிக்கர்களுக்கு வேலைவாய்ப்புகளை அதிகரிப்பதற்காகவே இதுபோன்ற நடைமுறைகள் அமல்படுத்தப்படுவதாக அந்நாட்டு அரசு விளக்கம் தெரிவித்திருந்தது.

இதையடுத்து, தற்போது அந்நாட்டில் குடியேறி புதிதாக கிரீன் கார்டு கேட்டு விண்ணப்பித்துள்ளவர்கள், அரசு சார்ந்த எந்தச் சலுகைகளையும் பெறக் கூடாது என்று கூறப்பட்டுள்ளது. மேலும், ஏற்கெனவே கிரீன் கார்டு வைத்துள்ளவர்களுக்கு வழங்கப்படும் முதன்மைச் சலுகைகள் குறைக்கப்படும் எனவும் தெரிவிக்கப்பட்டுள்ளது. இதுபற்றி அமெரிக்க உள்துறை பாதுகாப்பு அமைச்சகம் அந்நாட்டு அரசுக்குப் பரிந்துரைசெய்துள்ளது.

இது தொடர்பாக உள்துறை அமைச்சகம் வெளியிட்டுள்ள அறிக்கையில், “ அமெரிக்காவில் நிரந்தர கிரீன் கார்டு கேட்டு விண்ணப்பித்துள்ளவர்கள், அர சால் வழங்கப்படும் சலுகைகளைப் பெறும் நிலையில் இல்லை என்பதை உறுதிப்படுத்த வேண்டும் ” என்று கூறப்பட்டுள்ளது. இதனால், பல இந்தியர்க ளுக்கு கிரீன் கார்டு மறுக்கப்படும் சூழல் உருவாகியுள்ளதாகக் கூறப்படுகிறது.


சவூதி அரேபிய சரக்குக் கப்பல்கள் மீது தாக்குதல்

அபுதாபி,

புஜைரா துறைமுகத்தில் நிறுத்தப்பட்டிருந்த 4 வெளிநாட்டு கப்பல்கள் மீது நாசவேலை தாக்குதல்கள் நடத்தப்பட்டதாக ஐக்கிய அரபு சிற்றரசு தெரி வித்தது. ஐக்கிய அரபு சிற்றரசின் ஓமன் வளைகுடா பகுதியில் ஃபுஜைரா துறைமுகம் அமைந்துள்ளது. அந்நாட்டின் மிகப்பெரிய துறைமுகமான இங்கு, பல்வேறு நாடுகளைச் சேர்ந்த சரக்குக் கப்பல்கள் வந்து செல்கின்றன.

இந்த துறைமுகத்தில் நிறுத்தப்பட்டிருந்த 4 வெளிநாட்டுக் கப்பல்கள் மீது நேற்று முன்தினம் காலையில் நாசவேலை தாக்குதல்கள் நடத்தப்பட்டதாக ஐக்கிய அரபு சிற்றரசு தெரிவித்தது. ஆனால் தாக்குதல் நடத்தப்பட்ட விதம், தாக்குதலுக்குள்ளான கப்பல்கள் எந்த நாடுகளைச் சேர்ந்தவை போன்ற கூடு தல் தகவல்களை வெளியிடவில்லை.

அதே சமயம் இந்த தாக்குதலில் உயிரிழப்போ அல்லது யாருக்கும் காயமோ ஏற்படவில்லை என தெரிவிக்கப்பட்டது. இந்த நிலையில், புஜைரா துறை முகத்தில் நிறுத்தப்பட்டிருந்த தங்கள் நாட்டின் 2 சரக்குக் கப்பல்கள் மீது தாக்குதல் நடத்தப்பட்டதாகவும் அதில் கப்பல்கள் சேதம் அடைந்ததாகவும் சவூதி அரேபியா நேற்று தெரிவித்தது.


'திருட்டுப் பயலே 2' டீஸரை வெளியிடும் அமலா பால்!

'கந்தசாமி' படத்துக்குப் பிறகு, தான் இயக்கிய 'திருட்டுப்பயலே' படத்தை பாலிவுட்டில் இயக்கினார் சுசி.கணேசன். தற்போது, 'திருட்டுப்பயலே -2' மூலம் மீண்டும் தமிழ் சினிமாவுக்குத் திரும்பியிருக்கிறார். கல்பாத்தி எஸ்.அகோரம் தயாரிப்பில் பாபி சிம்ஹா, பிரசன்னா, அமலா பால், விவேக், ரோபோ சங் கர் மற்றும் பலர் இந்தப் படத்தில் நடித்திருக்கிறார்கள். 'திருட்டுப்பயலே - 2' படத்தின் டீஸரை நாளை மாலை ஐந்து மணிக்கு நடிகை அமலா பால் வெளியி டுகிறார்.


காவல்நிலைய நடவடிக்கைகளில் கண்டிப்பாக நேர்மையைக் கடைப்பிடிப்பீர்!

அரசாங்கத்தினால் உருவாக் கப்படும் சட்டவிதிகள் உட்பட போலீஸ் படையினர் பொறுப் பேற்று வரும் காவல் நிலையங் களில் தண்டனைக்கு உட்படுத் தப்படும் நபர்கள் மீதான விசாரணை நடவடிக்கைகள் தொடர்பில் காவல்துறையினர் உள்ளிட்ட அரசுத் தரப்பினரிடையே கண்டிப்பான நேர்மை கடைப்பிடிக்கப்பட வேண்டும் என்று சிலாங்கூர் மாநில மந்திரிபுசார் டத்தோ ஸ்ரீ அஸ்மின் முகமட் அலி கூறினார். நேற்று மாலை 5.30 மணியளவில் மக்கள் கூட்ட ணிக் கட்சித் தலைவர்களுடன் சம்பந்தப்பட்ட குடும்பஇல் லத் திற்கு வருகை மேற்கொண்டபின் செய்தியாளர்களிடம் அவர் இதனைத் தெரிவித்தார். இந்நாட்டில் சம்பந்தப் பட்ட போலீஸ் காவலின்போது ஏற்படும் மரண சம்பவங்கள் தொடர்பில் பெரும்பாலான இந்திய சமுதாயத்தினர் மரணமடைந் துள்ளதாகத் தெரிகிறது. இது ஒரு குறிப்பிட்ட இனத்தின் அடிப் படையிலான விவகார மாகக் கருதப்பட்ட போதிலும், இது போன்று ஏற்படும் திடீர் மரணங்களால் அக்குடும்பத்திற்கும் அவர்களைச் சார்ந்துள்ள சமுதாயத்திற்கும் பெரும் அச்சத் தையும் குழப்பத் தையும் ஏற்படுத்துகிறது. ஆகவே, மேற்படி பாலமுருகனின் மரண சம்பவம் தொடர்பில் அரசாங்க சார்பற்ற சுதந்திர மான விசாரணைக் குழு ஒன்று அவசியம் தேவை என்று அவர் வலியுறுத்தினார். இதனிடையே, கல்வி பயின்று வரும் மரண மடைந்த பாலமுருகனின் பிள்ளைகள், எந்தத் தடங் கலுமின்றி தொடர்ந்து கல்வி பயில்வதற்கான அனைத்து உதவிகளையும் மாநில அரசு மேற்கொள்ளும் என்று அவர் உறுதியளித்தார்.


ஜூன் 8 இல் அன்வாரின் விடுதலை நிச்சயமில்லை

கோலாலம்பூர்,

சிறைத்தண்டனை அனுபவித்து வரும் எதிர்க்கட்சித் தலைவர் டத்தோஸ்ரீ அன்வார் இப்ராஹிம், முன்பு நிர்ணயம் செய்தபடி ஜூன் 8-ஆம் தேதி விடுதலை செய்யப்படுவார் என்பது நிச்சயம் இல்லை என உள்துறை அமைச்சர் கோடி காட்டியுள்ளார். அந்த தேதி மாற்றப்படலாம் என்று கூறியுள்ள அவர், ஒரு கைதி சிறைச்சாலை விதி முறைகளை மீறுவாரேயானால் அவருக்கான தண்டனையும் விடுதலை தேதியும் மாற்றம் செய்யப்படும் சாத்தியம் உள்ளது என துணைப்பிரதமரும் உள்துறை அமைச்சருமான டத்தோஸ்ரீ ஜாஹிட் ஹமிடி கூறினார்.

Read More: Malaysia Nanban Tamil Daily on 13.3.2018


அந்நியத் தொழிலாளர்களுக்கான வெ.10,000 லெவி கட்டணத்தை முதலாளிகளே  செலுத்த வேண்டும்

புத்ராஜெயா,

தேர்ச்சிப் பெற்ற  அந்நியத் தொழிலாளர்களுக்கான 10,000 வெள்ளி லெவி கட்டணத்தை முதலாளிகளே முழுமையாக ஏற்றுக் கொள்ள வேண்டும் என்று நிதியமைச்சு தெரிவித்தது. திறன்மிக்க அந்நியத் தொழிலாளர்களுக்கான வேலை வாய்ப்பை நீட்டிப்பதற்கு தேவையான 10,000 வெள்ளி லெவிகட்ட ணத்தின் முழு தொகையையும் முதலாளிகளே செலுத்த வேண்டும் என முதலில் திட்டமிடப்பட்ட திட்டத்தையே அரசாங்கம் பின்பற்றவிருப்பதாக நிதியமைச்சர் லிம் குவான் எங் தெரிவித்தார்.

Read More: Malaysia Nanban Tamil Daily on 26.9.2018


இலங்கை குண்டுவெடிப்பை மறக்காதீர்கள்.. எனக்கு வாக்களியுங்கள்..

தேர்தலில் மக்கள் வாக்களிக்க செல்லும் போது இலங்கை குண்டுவெடிப்பை நினைவில் வைத்துக் கொள்ள வேண்டும் என்று பிரதமர் மோடி பேசியது சர்ச்சையாகி உள்ளது.ஈஸ்டர் பண்டிகையான நேற்று இலங்கையில் கொடூரமான குண்டுவெடிப்பு தாக்குதல் நடைபெற்றது. இலங்கையில் நேற்று அடுத்தடுத்து 3 தேவாலயங்கள், 4 ஹோட்டல்கள் உட்பட 8 இடங்களில் குண்டுவெடிப்பு நிகழ்ந்து உள்ளது.

இந்த குண்டுவெடிப்பில் 300க்கும் அதிகமானோர் பலியானார்கள். இதுகுறித்து பிரதமர் மோடி பிரச்சாரத்தில் பேசியது சர்ச்சையாகி உள்ளது.ராஜஸ்தா னில் பிரதமர் மோடி தனது பிரச்சாரத்தில், இலங்கையில் கொல்லப்பட்டவர்களின் குடும்பத்திற்கு என்னுடைய இரங்கலை தெரிவித்துக் கொள்கிறேன். புனிதமான பண்டிகை நாள் ஒன்றில் இப்படி கொடூரமான சம்பவம் நடைபெற்று இருக்கிறது. இந்த சம்பவம் மிக கொடுமையான ஒன்று.

நீங்கள் வாக்களிக்க செல்லும் போது இதை நினைவில் வைத்துக் கொள்ள வேண்டும். வாக்குப் பதிவு எந்திரத்தில் வாக்களிக்கும் முன் பாஜகவின் தாமரை சின்னத்தை பாருங்கள். அதை நீங்கள் அழுத்தினால் தீவிரவாதம் ஒழியும். நாங்கள் தீவிரவாதத்தை அழிப்போம். இலங்கையில் நடந்தது போன்று இந்தியாவில் நடக்காமல் இருக்க நீங்கள் எனக்கு வாக்களிக்க வேண்டும். உங்கள் வாக்குக்கு சக்தி இருக்கிறது. நீங்கள் தாமரைக்கு வாக்களித்தால் தீவிரவாதத்திற்கு எதிராக நான் போராட முடியும். நாடு பாதுகாப்பாக இருக்கும்.

உலகம் முழுக்க இப்படி தாக்குதல் நடந்து கொண்டு இருக்கிறது. இப்போது இலங்கையில் இப்படி தாக்குதல் நடந்துள்ளது. இதை ஏற்றுக்கொள்ள முடியாது. இலங்கையுடன் நாங்கள் எப்போதும் துணை நிற்போம் என்று பிரதமர் மோடி பேசியுள்ளார்.


தமிழகத்தில் எத்தனை தேர்தல் வந்தாலும் அதிமுகதான் ஆட்சியமைக்கும் -ஓபிஎஸ் பேச்சு

சென்னை

புதுக்கோட்டையில் இன்று நடைபெறும்    எம்.ஜி.ஆர். நூற்றாண்டு  விழாவில் ரூ.647 கோடியில் திட்டப் பணிகளை   முதல்வர்   எடப்பாடி  பழனிசாமி    தொடங்கி வைக்கிறார்.  விழாவில் துணை முதல் அமைச்சர் உட்பட அமைச்சர்கள் கட்சியின் முக்கிய நிர்வாகிகள் கலந்து கொண்டனர். இதில் கலந்து கொண்டு பேசிய துணை முதல்வர் ஓ.பன்னீர் செல்வம் பேசியதாவது:-

புதுக்கோட்டை எம்ஜிஆர் நூற்றாண்டு விழாவில் நாங்கள் அரசியல் பேசவில்லை, உண்மையைதான் பேசுகிறாம். தமிழகத்தில் எத்தனை தேர்தல் வந்தா லும் அதிமுகதான் ஆட்சியமைக்கும். தமிழகத்தில் குடும்ப ஆட்சியை அகற்ற தனியாக காட்சி தொடங்கி ஆட்சியை பிடித்தவர் எம்ஜிஆர். துரோகிகளின் துணையோடு ஆட்சியை கலைக்கலாம் என்று நினைத்தவர்களின் கனவு நிறைவேறாமல் போய்விட்டது.இவ்வாறு அவர் கூறினார்.

மக்களவை துணை சபாநாயகர் தம்பிதுரை, 'தமிழக அரசியலில் வெற்றிடம் இல்லை, எனவே கலைத்துறையினருக்கு வாய்ப்பில்லை' என்று பேசியுள்ளார். அவர் மேலும், 'அ.தி.மு.க இருக்கும் வரை தமிழகத்தில் வெற்றிடம் என்ற பேச்சுக்கே இடமில்லை. தமிழகத்தில் கலைத் துறையினர் சிலர் வெற்றிடம் இருப்பதாகவும் அதனால், அரசியலுக்கு வந்துவிடலாம் என்றும் நினைக்கின்றனர். அவர்களின் கனவு நிறைவேறாது. எம்.ஜி.ஆர் ஒன்றும் கலைத் துறையில் இருந்து நேரடியாக அரசியலுக்கு வரவில்லை என்பதை அவர்கள் புரிந்து கொள்ள வேண்டும்'

மத்திய அரசிடம் இணக்கமாக இருப்பதை, மண்டியிட்டோம் என கூறுவதா? என பேசினார்.


தைப்பூச கொண்டாட்டம்,

பெட்டாலிங் ஜெயா, ஜன. 23-

தைப்பூச கொண்டாட்டத்தின் போது போலீசார் பாதுகாப்பை  தீவிரப்படுத்த இருப்பதாக டான் ஸ்ரீ  முகமட் ஃபுஸிஹருண் கூறினார். தைப்பூச கொண்டாட்ட த்தை சீர்குலைக்கக்கூடிய  அசம்பாவிதங்கள்   எதுவும் நிகழாமல்  தடுக்க நாடுமுழுவதும் அனைத்து இடங்களிலும் போலீசார் பாதுகாப்பு   நடவ டிக்கைகளை அதிகரிப்பர் என்று தேசிய போலீஸ்  படைத் தலைவர் நேற்று  திங்கட்கிழமை ஓர் அறிக்கையில் குறிப்பிட்டார்.

அதிகாரிகளுக்கு முழு ஒத்துழைப்பு வழங்கும்படி பொது மக்களை அவர் கேட்டுக் கொண்டார். தைப்பூச கொண்டாட்டம் சுமுகமாக நடைபெறுவதை உறுதிப்படுத்த அதிகாரிகளுக்கு  வருகையாளர்கள் தங்களுடைய முழு ஒத்துழைப்பை வழங்குவர் என நாங்கள் நம்புகின்றோம் என்று  அவர் கூறினார். தைப்பூச கொண்டாட்டத்திற்கு இடையூறு  விளைவிக்கக்கூடிய  தகவல்கள்  ஏதும்  தெரிய வருவோர், அருகிலுள்ள போலீஸ் நிலையத்திற்குச் சென்று தெரிவிக்கும்படி  கேட்டுக் கொள்ளப்படுகிறார்கள்.

Read More: Malaysia Nanban Tamil Daily on 23.1.2018


எந்த பொத்தானை அழுத்தினாலும் அந்த கட்சிக்குதான் வாக்கு விழுந்தது

உத்தரப்பிரதேசம் மாநில தேர்தலில் படுதோல்வியை தழுவியுள்ள பகுஜன் சமாஜ் கட்சி தலைவர் மாயாவதி, வாக்கு இயந்திரங்களில் எந்த சின்னத்துக் கான பொத்தானை அழுத்தினாலும் பா.ஜ.க. வேட்பாளர்களுக்கே வாக்குகள் பதிவானதாக குற்றம்சாட்டியுள்ளார்.உத்தரப்பிரதேசம் மாநில தேர்தல் முடிவுகள் பெரும்பாலும் வெளியாகிவரும் நிலையில் பா.ஜ.க. 300-க்கும் அதிகமான இடங்களில் வெற்றி முகத்தில் உள்ளது. இதையடுத்து, ஆளுநரை சந்தித்து ராஜினாமா கடிதத்தை அளிக்க முதலமைச்சர் அகிலேஷ் யாதவ் தீர்மானித்துள்ளார்.இந்நிலையில், வாக்கு இயந்திரங் களில் தில்லுமுல்லு செய்து இந்த வெற்றியை பா.ஜ.க. அடைந்துள்ளதாக அம்மாநில முன்னாள் முதலமைச்சரும் பகுஜன் சமாஜ் கட்சி தலைவருமான மாயாவதி குற்றஞ்சாட்டியுள்ளார். இதுதொடர்பாக, லக்னோ நகரில் செய்தியாளர்களுக்கு இன்று பேட்டியளித்த மாயாவதி, வாக்கு இயந்திரங்களில் எந்த சின்னத்துக்கான பொத்தானை அழுத்தினாலும் பா.ஜ.க. வேட்பாளர்களுக்கே வாக்குகள் பதிவாகியுள்ளது என்றார். இந்த தேர்தலில் பா.ஜ.க. நேர்மையான முறையில் வெற்றி பெற்றது உண்மையானால், வாக்கு இயந்திரங்களுக்கு பதிலாக வாக்குச் சீட்டு முறையில் மறுதேர்தலை நடத்துமாறு பிரதமர் மோடியும், பா.ஜ.க. தலைவர் அமித் ஷா கோரிக்கை வைப்பாரா? எனவும் அவர் கேள்வி எழுப்பியுள்ளார். மேலும், வாக்கு எண்ணிக்கையை உடனடியாக கைவிட்டு வாக்குச் சீட்டு முறையில் மறுதேர்தலை நடத்துமாறு தேர்தல் கமிஷனுக்கு கடிதம் அனுப்பி யுள்ளதாகவும் அவர் குறிப்பிட்டார்.


இந்தோனேசிய குடியுரிமை அதிகாரியை  அறைந்த  பெண்ணுக்கு சிறை

ஜாகர்த்தா,

இந்தோனேசிய குடியுரிமை அதிகாரியை கன்னத்தில் அறைந்த இங்கிலாந்து பெண்ணுக்கு 6 மாத சிறைத் தண்டனை விதித்து நீதிபதி தீர்ப்பு வழங்கினார். இங்கிலாந்தைச் சேர்ந்த டக்காடஸ் (வயது 42) என்ற பெண் இந்தோனேசியா சென்றிருந்தார். இவர் தனது விசா காலம் முடிவடைந்த பின்னரும் 4 மாதங்களுக்கு மேல் அங்கு தங்கி இருப்பது குடியேற்ற அதிகாரிகளின் விசாரணையில் தெரிய வந்தது. இதையடுத்து அவரை தேடி வந்தனர்.

இந்த நிலையில் பாலி மாகாணத்தில் உள்ள விமான நிலையத்துக்கு வந்த டக்காடசை குடியேற்ற அதிகாரிகள் தடுத்து நிறுத்தினர். விசா காலம் முடிந்த பின்னரும் இந்தோனேசியாவில் தங்கி இருந்ததற்காக 3,500 அமெரிக்க டாலர் அபராதமாக செலுத்தும்படி அதிகாரிகள் வலியுறுத்தினர். இதனை ஏற்காத டக்காடஸ் அதிகாரிகளுடன் கடும் வாக்குவாத்தில் ஈடுபட்டார். அத்துடன் குடியேற்ற அதிகாரி ஒருவரின் கன்னத்தில் அறைந்தார். இதனால் அங்கு பெரும் பரபரப்பு ஏற்பட்டது. இதையடுத்து குடியேற்ற அதிகாரிகள் அவரை கைது செய்தனர்.

பின்னர் அவர் நீதிமன்றத்தில் ஆஜர்படுத்தப்பட்டார். வழக்கை விசாரித்த நீதிபதி, டக்காடசுக்கு 6 மாத சிறைத் தண்டனை விதித்து தீர்ப்பு அளித்தார்.


மான்செஸ்டர் குண்டுவெடிப்பு: பெண் உட்பட ஆறு பேர் கைது

லண்டன் திங்களன்று அமெரிக்க பாப் பாடகர் அரியானே கிராண்டேவின் இசை நிகழ்ச்சி ஒன்றில் நடந்த குண்டுவெடிப்பில் 22 பேர் இறந்தனர். காயமடைந்தோர் எண்ணிக்கை 119 ஆக உயர்ந்துள்ளது என்றும் கூறப்படுகிறது. முதலில் 59 இருந்த இந்த எண்ணிக்கை தற்போது இரட்டிப்பாகியுள்ளது. இவர்களில் 69 பேர் மருத்துவமனையில் சிகிச்சை பெற்று வருகின்றனர்; இதில் 20 பேர் நிலை கவலைக்கிடமானது என்றும் காவல்துறையினர் தெரிவித்தனர். கடந்த 2005 ஆம் ஆண்டில் லண்டனில் நடந்த வெடிகுண்டு தாக்குதல்களுக்குப் பிறகு நடந்த பெரிய குண்டுவெடிப்பாகும் இது. தற்கொலைப் படையாக செயல்பட்ட சல்மான் அபேதியின் சகோதரனான இஸ்மாயில் அபேதி என்பவரை காவல்துறையினர் லிபியாவில் கைது செய்துள்ளனர். தற்கொலைப்படையாக செயல்பட்ட அபேதி தனியாக செயல்படவில்லை என்று ஏற்கனவே சந்தேகம் எழுந்தது. அபேதி சகோதரர்கள் லிபியா நாட்டவர் என்றும், இதில் சல்மான் அடிக்கடி சொந்த நாடு சென்று பெற்றோரை சந்தித்து வந்ததாகவும் கூறப்படுகிறது. அபேதியின் நடவடிக்கைகள் குறித்து காவல்துறையினருக்கு சிறிதளவு தகவல் கிடைத்திருந்தது என்றும் அது லிபியாவில் நடந்தவை என்றும் சொல்லப்படுகிறது. குண்டுவெடிப்பைத் தொடர்ந்து லண்டன் வெஸ்ட்மினிஸ்டர் பகுதியில் பொதுமக்களை பார்வையிட அனுமதி மறுக்கப்பட்டது, பக்கிங்ஹாம் அரண் மனையின் முன்பு நடைபெறும் பாதுகாவலர் பணி மாறும் நிகழ்ச்சியும் காலவரையின்றி ரத்து செய்யப்பட்டுள்ளன. ஜூன் 8 ஆம் தேதி நடைபெறும் நாடாளுமன்றத் தேர்தல் பிரச்சாரம் மீண்டும் தொடங்கவுள்ளது. ஒருவேளை மேலும் தாக்குதல்கள் தொடரும் என எச் சரிக்கை விடப்பட்டுள்ளதால் தேர்தலே கூட தள்ளிப்போகலாம் என்ற ஊகமும் எழுந்துள்ளது.


பிரபாகரனுக்கு மரணசான்றிதழ் வழங்கமுடியும்

விடுதலைப் புலிகள் அமைப்பின் தலைவர் வேலுப்பிள்ளை பிரபாகரனுக்கு மரணசான்றிதழ் வழங்க முன்னாள் ஜனாதிபதி மஹிந்த ராஜபக்ச அரசாங்கத்தால் முடியாது போயுள்ளது.எனினும், நல்லாட்சி அரசாங்கத்தில் அதற்கான செய்பாடுகளை முன்னெடுக்க முடியும் என முன்னாள் அமைச்சர் பசில் ராஜபக்ச தெரிவித்துள்ளார். கடந்த 2009ஆம் ஆண்டு இடம்பெற்ற இறுதி யுத்தத்தின் போது விடுதலைப் புலிகள் அமைப்பின் தலைவர் வேலுப்பிள்ளை பிரபாகரன் கொல்லப்பட்டதாக இலங்கை அரசாங்கத்தால் அறிவிக்கப்பட்டது.எனினும், அவர் உயிரிழந்தமைக்கான சான்றுகளை வழங்க இலங்கை அரசாங்கம் தவறியுள்ளது. பிரபாகரன் உயிரிழந்தமைக்கான சான்று ஏன் வழங்கப்படவில்லை என சர்வதேச ரீதியில் சர்ச்சை எழுந்துள்ளது. இந்நிலையில், தமிழ் ஊடகவியலாளர்களை நேற்று சந்தித்த போது பசில் ராஜபக்விடம், குறித்த விடயம் தொடர்பில் எழுப்பப்பட்ட கேள்விக்கு பதிலளிக்கும்போதே அவர் இவ்வாறு குறிப்பிட்டுள்ளார்.இதேவேளை, குறித்த விடயம் தொடர்பில் தமிழ்த் தேசிய கூட்டமைப்பு அரசாங்கத்துடன் இணைந்து செயற்படலாம் எனவும், அவர் கூறியுள்ளார். தமிழ்த் தேசியக் கூட்டமைப்பு அரசாங்கத்துடன் இணைந்து செயற்பட்டு வருவதால், பிரபாகரனுக்கு மரண சான்றிதழ் வழங்கும் செயற்பாட்டை எளிதாக முன்னெடுக்க முடியும் என அவர் நம்பிக்கை வெளியிட்டுள்ளார்.


நீங்கள் குண்டாக உள்ளீர்கள்! உங்களை வேலையிலிருந்து நீக்குகிறோம்!

இந்திய அரசின் கீழ் இயங்கி வரும் ஏர் இந்தியா விமான நிறுவனம் 34 விமானக் குழு பணியாளர்களை பணியிலிருந்து நீக்கியுள்ளது. 30 விமான பணிப்பெண்கள் உட்பட 34 குழு உறுப்பினர்களை உடல் பருமன் காரணமாக பணியிலிருந்து நீக்கியுள்ளதாக சிவில் விமான போக்குவரத்து துறை அமைச்சர் ஜெயந்த சின்ஹா தெரிவித்துள்ளார். தற்போது, ஏர் இந்தியாவின் தேசிய அளவிலான விமான குழு உறுப்பினர்களின் எண்ணிக்கை 3,490 ஆக உள்ளது குறிப்பிடத்தக்கது. அமைச்சர் ஜெயந்த சின்ஹா கூறியதாவது, DGCA வழிகாட்டுதலின் படி பெண்களுக்கு அதிகப்படியான பிஎம்ஐ 22, ஆண்களுக்கு 25. எனவே அதன் படி உடல் பருமனான பணியாளர்களை நீக்கியுள்ளோம். நீக்கப்பட்ட விமான குழு பணியாளர்கள் உடல் எடையை குறைக்க ஏர் இந்தியா நிறுவனம் வாய்பபு வழங்கும், மூன்று மாதத்திற்குள் அவர்கள் உடல் எடையை குறைத்து மீண்டும் பணிக்கு திரும்பலாம் என குறிப்பிட்டுள்ளார்.


காங்கிரஸ் நிறைந்த பாரதம் உருவாகும்- பாஜக மூத்த எம்.பி கருத்து

பாஜக எம்.பி யாக பீகாரின் பாட்னா சார்பில் தேர்ந்தெடுக்கப்பட்ட சத்ருகன் சின்ஹா கடந்த சில மாதங்களாக பாஜக வுக்கு எதிரான கருத்துக்களையே தெரிவித்து வருகிறார். அந்த வகையில் கடந்த சில நாட்களுக்கு முன்னர் பிரதமர் தன்னை காவலாளி என்று அழைப்பதை நிறுத்திக்கொள்ள வேண்டும் என கூறி சர்ச்சையை ஏற்படுத்தினார்.

அதனை தொடர்ந்து பாஜக வெளியிட்ட வேட்பாளர் பட்டியலில் அவரது பெயர் இடம்பெறவில்லை. இந்நிலையில் தற்போது மோடியையும், பாஜக வையும் விமர்சித்து தனது ட்விட்டரில் கருத்து ஒன்றை வெளியிட்டுள்ளார்.
அதில், "காங்கிரசின் குடும்ப அரசியல் பற்றி மோடி குரல் எழுப்புகிறார். இது அவரின் விரக்தியின் வெளிப்பாடு. முதலில், உங்கள் சொந்த கட்சியினரையும், கூட்டணி கட்சியினரையும் பாருங்கள். எல்லா கட்சியிலுமே குடும்ப அரசியல் உள்ளது. ‘காங்கிரஸ் இல்லாத பாரதம்’ உருவாக்குவோம் என்ற உங்கள் வாக்குறுதி என்ன ஆனது? மற்ற வாக்குறுதிகள் போல இதுவும் காற்றோடு போய்விட்டதா? கவலைப்படாதீர்கள். எல்லா இடத்திலும் காங்கிரஸ் நிறைந்த பாரதம் உருவாகும் நேரம் வந்து விட்டது" என கூறியுள்ளார்.


இந்தியாவும், பாகிஸ்தானும் நிதானம் காக்க வேண்டும்.

இந்தியாவும், பாகிஸ்தானும் நிதானம் காக்க வேண்டும் என்றும் இருதரப்பினருக்கு இடையே நிலவிவரும் கருத்து வேறுபாடுகளை அமைதியான முறையில், பேச்சுவார்த்தை நடத்தி தீர்த்துக் கொள்ள வேண்டும் என்றும் ஐ.நா. சபை அறிவுறுத்தியுள்ளது. இதுகுறித்து ஐ.நா. சபையின் பொதுச் செயலர் பான் கீ-மூனின் செய்தித் தொடர்பாளர் ஸ்டீபன் டுஜாரிக், நியூயார்க்கில் பத்திரிகையாளர்களிடம் கூறியதாவது:இந்தியா-பாகிஸ்தான் எல்லையில் நிலவிவரும் பதற்றமான சூழ்நிலையை மிகுந்த அக்கறையுடன் கவனித்து வருகிறோம். இந்தியா, பாகிஸ்தானில் உள்ள ஐ.நா. ராணுவ கண்காணிப்புக் குழு, போர் நிறுத்த ஒப்பந்த மீறல்களை உன்னிப்பாக கவனித்து வருகிறது. இரு நாடுகளும் தற்போதைய சூழ்நிலையில் நிதானமாகச் செயல்படுவதுடன், தங்களுக்கு இடையே நிலவிவரும் கருத்து வேறுபாடுகளை அமைதியான முறையில் பேச்சுவார்த்தை நடத்தி தீர்த்துக் கொள்ள வேண்டும் என்று ஸ்டீபன் டுஜாரிக் தெரிவித்தார்.


அன்வாரை எதிர்த்து அஸ்மின் அலி போட்டியிடலாம்- டத்தோ ஸ்ரீ வான் அஜிசா

கோலாலம்பூர்,

பி.கே.ஆர். தேசியத் தலைவர் பதவிக்கு தன் கணவர் டத்தோ ஸ்ரீ அன்வார் இப்ராஹிமை யார் வேண்டுமானாலும் எதிர்த்துப் போட்டியிடலாம் என்றும் டத்தோ ஸ்ரீ அஸ்மின் கூட தாராளமாக களத்தில் இறங்கலாம் என்றும் டத்தோ ஸ்ரீ வான் அஜிசா வான் இஸ்மாயில் கூறியுள்ளார்.அரசியல் கட்சிகளில் இது வெல்லாம் சகஜம் என அவர் கருத்துரைத்தார். கட்சியின் தேசியத் தலைவர் பதவிக்கு அன்வாரை எதிர்த்துப் போட்டியிடப்போவதாக அஸ்மின் அலி வெளிப்படையாக சவால் விட்டுள்ளார் என்று வெளியாகியுள்ள தகவல் குறித்து வான் அஜிசா கருத்துரைத்தார்.

Read More: Malasyia Nanban Tamil Daily on 2.1.2019


சாலட் தயாரிக்கும் இயந்திரத்தை கண்டுபிடித்தார் நம் தமிழர்!

சாலட் எனும் காய்கறிகள் அல்லது பழங்களின் கல வையை தயார் செய்யக்கூடிய இயந்திரமொன்றை கண்டு பிடித்து சாதனை படைத்துள்ளார் ஒரு மலேசியரான கதிர்குகன் கதிரேசன். செலி என்றழைக்கப்படும் அந்த சாலட் இயந்திரத்தை உருவாக்குவதில் கதிர்குகன் முக்கியமான பங்கினை ஆற்றி யுள்ளார். நேற்று முன் தினம், சான் பிரான்சிஸ்கோவில் உள்ள கால்வனைஸ் எனுமிடத்தில் அந்த இயந்திரம் அறிமுகம் செய்யப்பட்டது. உலகிலேயே இதுவே இம்மாதிரியான முதல் இயந் திரமாகும் என்று நம்பப் படுகிறது. மொத்தம் 21 வகையான உணவு பொருள்களை (காய்கறி கள், பழங்கள் உட்பட) பயன்படுத்தி, ஆயிரத்துக்கும் மேற் பட்ட வெவ்வேறு வகையான சாலட் உணவுகளை இந்த இயந்தி ரத்தால் உருவாக்க முடியும். ஒவ்வொன்றுக்கும் தேவைப்படும் நேரம் ஒரு நிமிடம் ஆகும். வாடிக் கையாளர்கள் தாங்கள் விரும்பும் சாலட் வகையை தேர்வு செய்து, அதற்கான பட்டன்களை தட்டினால் போதும், சாலட் ரெடி! இந்த இயந்திரத்தின் கண்டு பிடிப்பில் சம்பந்தப்பட்டுள்ள, கலிபோர்னியாவில் தலைமையகத் தைக் கொண்டுள்ள சோவ்போட் டிக்ஸ் எனும் நிறுவனம், கூடிய விரைவில் சீன, மெக்சிகோ மற்றும் இந்திய உணவுகளை தயார் செய்யும் இயந்திரங்களையும் அறிமுகம் செய்யும் என்று எதிர்பார்க்கப்படுகிறது. கோலாலம்பூர், பிரிக்பீல்ட்ஸ் லா சாலே பள்ளிக்கூடம், பண்டார் கின்றாரா செக்ஷன் 4 இடை நிலைப்பள்ளியின் முன்னாள் மாணவரான கதிர்குகன் (26) அமெரிக்காவின் நெப்ராஸ்கா லிங்கன் பல்கலைக்கழகத்தில் இயந்திர பொறியியல் துறையில் டிகிரி பட்டம் பெற்றவர். அலுவலக பணியாளர்களுக்கு விரைவான, ஆரோக்கியமான உணவு கிடைக்க வேண்டும் என்பதே தங்களின் இந்த கண்டுபிடிப்பின் நோக்கமாகும் என்று சோவ்போட்டிக்ஸ் நிறுவன தலைமை செயல்முறை அதிகாரி தீபக் சேகர் கூறினார். இவ்வாண்டு மட்டும் கலிபோர்னியாவின் முக்கியமான அலுவலகப் பகுதிகளில் 125 சாலட் தயாரிக்கும் இயந்திரங்களை தாங்கள் பொருத்தவிருப்பதாகவும் அவர் சொன்னதாக பிஸ்னஸ் இன் சைடர் செய்தி வெளியிட் டுள்ளது.


அந்நியத் தொழிலாளர்கள் பற்றாக்குறை எதிரொலி.  25 % உணவகங்கள் மூடப்பட்டன.

(பார்த்திபன் நாகராஜன்) கோலாலம்பூர்,

அந்நிய தொழிலாளர்கள் பற்றாக்குறையின் எதிரொலியால் 25% உணவகங்கள் மூடப்பட்டுள்ளன என்று பிரெஸ்மா தலைவர் ஹாஜி அயூப் கான் நேற்று கூறினார். இந்தியர்கள் அதிகம் ஈடுபட்டு வரும் தொழில்துறைகளுக்கு அந்நிய தொழிலாளர்களை கொண்டு வரும் நடவடிக்கையை கடந்த கால ஆட்சியில் இருந்தவர்கள் முடக்கினர்.

Read More: Malaysia Nanban Tamil Daily on 13.5.2019


மீன்களின் விலை திடீர் ஏற்றம்

தெலுக் இந்தான் பல்வேறு பகுதிகளில் மீன்களின் விலை திடீர் ஏற்றம் கண்டு இருப்பது பயனீட்டாளர்களை அதிர்ச்சியில் ஆழ்த்தியுள்ளது.கெம்போங் மீன், சிவப்பு மீன், கணவாய், இறால் போன்றவை வழக்கத்திற்கு மாறாக விலை ஏற்றம் கண்டு இருப்பது பயனீட்டாளர்களை ஏமாற்றத்திற்கு ஆழ்த்தியுள்ளது. நாட்டில் மீன் உற்பத்தியில் தெலுக் இந்தான் 29 முதல் 32 விழுக்காடு வரையில் பங்களிப்பை வழங்கி வருகிறது. இங்குள்ள மீனவர்கள் மலாக்கா நீரிணையில் மீன் பிடிக்கின்றனர்.மீன் உற்பத்திக்கு முக்கிய இடமாக இருக்கும் தெலுக் இந்தான் உட்பட கீழ்ப் பேரா மாவட்டத்தில் உள்ள சந்தைகளில் மீன்களின் விலை முந்தைய விலையுடன் ஒப்பிடுகையில் ஆறு, ஏழு வெள்ளி விலையேற்றமாக இருக்கிறது என்று மக்கள் கூறுகின்றனர். கிலோ 12 வெள்ளிக்கு விற்பனை செய்யப்பட்ட கெம்போங் மீன் 16 அல்லது 17 வெள்ளிக்கு விற்பனை செய்யப்படுகிறது. கிலோ 13 வெள்ளியாக விலை நிர்ணயிக்கப்பட்ட மம்போங் வகையை சேர்ந்த மீன் கிலோவிற்கு 20 முதல் 28 வெள்ளி வரையில் விற்கப்படுகிறது. உரிப்பாறை கிலோவிற்கு 17 வெள்ளி, ஈக்கான் காயு கிலோ 18 வெள்ளி, தேங்காய்ப்பாறை கிலோ 15 வெள்ளி, மடவாப் பொடி கிலோ வெள்ளி 12, ஈகான் லெம்பே சிறியது கிலோ 12 வெள்ளி, பெரியது கிலோ 17 வெள்ளி முதல் 20 வெள்ளி வரை திருக்கை சிறியது கிலோ 15 வெள்ளி, பெரியது வெள்ளி 25, காளான் மீன் பெரியது கிலோ 35 முதல் 40 வெள்ளி வரை வஞ்சனை மீன் பெரியது கிலோ 35 முதல் 40 வெள்ளி வரை, பவாய் ஈத்தாம் உள்ளு கிலோ 25 முதல் 30 வெள்ளிவரை பாவாய் தம்பா சாம்பல் நிற வௌவால் கிலோ 70 வெள்ளி, பெரிய கடல் இறால் கிலோ 55 முதல் 60 வெள்ளி வரை, கடல் நண்டு கிலோ 26 முதல் 30 வெள்ளி வரை விற்கப்படுகிறது. ரோஸ் கலர் சிவப்பு மீன் பெரியது கிலோ 18 வெள்ளி, நடுத்தரம் கிலோ 16 வெள்ளி, சோலோ இறால் கிலோ 19 வெள்ளி, வெள்ளை இறால் கிலோ 17 வெள்ளி அவித்தமீன் கிலோ 20வெள்ளி நெத்திலி பங்கோர் கிலோ 60 வெள்ளி பூலாவ் லங்காவி நெத்திலி கிலோ 55 வெள்ளி வரை விற்கப்படுகின்றது. இந்த நிலையில் ஏழை எளியவர்கள் எப்படி மீன்கள் சாப்பிடுவார்கள், கோழிவிலை 8.50 முதல் 10.00 வெள்ளி வரை விற்கப்படுகிறது. உள்நாட்டு வர்த்தக பயனீட்டாளர் கூட்டுறவு கழக அமைச்சு இந்த நோன்பு பெருநாளின் போது மீன் காய் கறி கோழி இறைச்சி விலையைக் கட்டுப் படுத்துவதுடன் அத்தியாவசிய உணவு பயனீட்டு பொருட்களின் விலையைக் கட்டுப்படுத்த வேண்டும் என்று ஏழை எளிய மக்கள் கோரிக்கை விடுத்து வருகின்றனர். அரசாங்கம் அரசு ஊழியர்களுக்கு பல்வேறு சிறப்பு போனசை வழங்கி வருகிறது தனியார் துறை ஊழியர்களுக்கு சம்பள உயர்வோ வேறு சலுகையோ கிடையாது. இந்த நிலையில் நாங்கள் எப்படி சமாளிப்பது ஜூன் மாதம் வழங்கப்படும் 400 வெள்ளி பிரிம் தொகையை வைத்துக் கொண்டு எப்படி சமா ளிப்பது என்றும் ஏழை எளியவர்கள் கண்ணீருடன் தங்கள் ஆதங்கத்தைத் தெரிவித்து வருகின்றனர்.


ஜி.எஸ்.டி. வரி, 8 விழுக்காடாக உயர்த்தப்படுமா?

நாளை வெள்ளிக்கிழமை நாடாளுமன்றத்தில் தாக்கல் செய்யப்படும் 2017 பட்ஜெட்டில் ஜி.எஸ்.டி. எனப்படும் பொருள், சேவை வரி மேலும் 2 விழுக்காடு உயர்த்தப்படும் என்று கூறப்பட்டு வருகிறது. தற்போது 6 விழுக்காடாக இருந்து வரும் ஜி.எஸ்.டி. வரி, 8 விழுக்காடாக உயர்த்தப்படும் என்று கூறப்படும் வேளையில் அது வெறும் வதந்தியே என்று இரண்டாவது நிதி அமைச்சர் டத்தோ ஜொஹாரி அப்துல் கனி நேற்று தெரிவித்துள்ளார். உண்மையிலே அத்தகைய உயர்வு எதுவும் இல்லை. அரசாங்கம் ஜி.எஸ்.டி. வரியை மேலும் 2 விழுக்காடாக உயர்த்தப் போவதாக யாரோ கிளப்பிவிட்டுள்ள வதந்தியாக அது இருக்கலாம் என்று அவர் சொன்னார். நேற்று இங்கு 2016 ஏழாவது உலக முஸ்லிம் வர்த்தக கண்காட்சியை தொடக்கி வைத்தபின்னர் செய்தியாளர்களிடம் பேசுகையில் ஜொஹாரி மேற்கண்டவாறு கூறினார். ஜி.எஸ்.டி. வரி கடந்த 2015 ஏப்ரல் முதல் தேதி அமல்படுத்தப்பட்டது. அப்போது நிர்ணயிக்கப்பட்ட 6 விழுக்காடு ஜி.எஸ்.டி. வரிதான் தொடர்ந்து நிலைநிறுத்தப்படும் என்று அமைச்சர் தெரிவித்தார்.


மகாராஷ்டிராவில் கோர விபத்து 33 பேர் உயிரிழப்பு!!

மஹாராஷ்டிராவில் ராய்கட் மாவட்டத்தில் மலைசரிவில் பேருந்து உருண்டு விபத்திற்குள்ளாகி இதுவரை 33 பேர் உயிரிழந்துள்ளதாக முதல்கட்ட தகவல்கள் வந்துள்ளது.

அந்த பேருந்தில் மொத்தம் 34 பேர்கள் பயணம் செய்த நிலையில் அதில் பயணம் செய்த 33 பேர் அந்த விபத்தில் உயிரழிந்துள்ளனர்.  இந்த கோர விபத்திற்கு பிரதமர் மோடி மற்றும் காங்கிரஸ் தலைவர் ராகுல்காந்தி ஆகியோர் ட்விட்டரில் வருத்தம் தெரிவித்துள்ளனர். விபத்து நடந்த பகுதியில் தொடர்ந்து மீட்புப்பணிகள் நடைபெற்று வருகிறது.


மகளை கற்பழித்து பேஸ்புக்கில் லைவ்வாக காட்டிய தந்தை கைது

ஜேர்மனி நாட்டில் நண்பருடன் சேர்ந்து பெற்ற மகளை பாலியல் வன்கொடுமை செய்து அதனை பேஸ்புக்கில் நேரலையாக வெளியிட்ட தந்தையை பொலி சார் அதிரடியாக கைது செய்துள்ளனர்.ஜேர்மனியில் உள்ள Lubeck நகரில் 27 வயதான தந்தை தனது 2 வயதான மகளுடன் வசித்து வருகிறார். சில தினங்களுக்கு முன்னர் வீட்டில் விருந்து நிகழ்ச்சி ஒன்றை ஏற்பாடு செய்ததால் தனது நண்பர்களை வீட்டிற்கு அழைத்துள்ளார். அப்போது 47 வயதான நபருடன் சேர்ந்து தந்தை மது அருந்தியுள்ளார். பின்னர், தன்னுடைய நண்பருடன் சேர்ந்து மகளை பாலியல் சித்ரவதை செய்துள்ளார். இக்கொடூரமான காட்சிகளை பேஸ்புக்கில் நேரலையாகவும் வெளியிட்டுள்ளார்.இக்காட்சிகள் வெளியாகி பரபரப்பை ஏற்படுத்திய நிலையில் பொலி சாருக்கு எண்ணற்ற புகார்கள் சென்றுள்ளன. வெளியான பரபரப்பை தொடர்ந்து பேஸ்புக்கில் இருந்து வீடியோ உடனடியாக நீக்கப்பட்டது. இதனை தொடர்ந்து தந்தையையும் நண்பரையும் பொலிசார் அதிரடியாக கைது செய்தனர். தந்தையிடம் நடத்திய விசாரணையில், விருந்து நிகழ்ச்சிக்கு முன்னதாகவும் குழந்தையிடம் பலமுறை தந்தை அநாகரீகமாக செயல்பட்டது தெரிய வந்துள்ளது. தந்தையையும் அவரது நண்பரையும் சிறையில் அடைத்துள்ள பொலிசார் அடுத்த வாரம் நீதிமன்றத்தில் ஆஜர் படுத்த உள்ளனர் என்பது குறிப் பிடத்தக்கது.